title: 81/960/EOK: Απόφαση τού Συμβουλίου τής 3ης Νοεμβρίου 1981 σχετικά μέ τό διορισμό αναπληρωματικού μέλους τής Συμβουλευτικής Επιτροπής γιά τήν Εκπαίδευση τών Κτηνιάτρων

text:
'Αριθ . L 354 / 20                   Επίσημη Εφημερίδα των Ευρωπαϊκών Κοινοτήτων                       9 . 12 . 81
                                                   ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                           της 3ης Νοέμβριου 1981
              σχετικά μέ τό διορισμό αναπληρωματικού μέλους της Συμβουλευτικής Επιτροπής για την
                                                      Εκπαίδευση τών Κτηνιάτρων
                                                                 (81 /960/ΕΟΚ)
              ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
              " Εχοντας υπόψη :
              την απόφαση 78/ 1028/ΕΟΚ του Συμβουλίου της 18 Δεκεμβρίου 1978 σχετικά μέ τη σύσταση
              Συμβουλευτικής Επιτροπής γιά τήν Εκπαίδευση των Κτηνιάτρων H , καί ιδίως τά άρθρα 3
              καί 4 ,
              Εκτιμώντας :
              οτι, με τήν απόφασή του 80/238/ΕΟΚ (2), τό Συμβούλιο διόρισε τόν Δρα Lenelle , άναπληρω
              ματικό μέλος γιά τήν περίοδο πού λήγει στίς 17 Φεβρουαρίου 1983 ·
              ότι ή κυβέρνηση τοϋ Βελγίου όρισε, άπό τίς 14 'Οκτωβρίου 1981 , τόν Δρα A. Soulier σέ
              αντικατάσταση τού Δρα Lenelle ,
              ΑΠΟΦΑΣΙΖΕΙ :
                                                                   Άρθρο μονο
               Ό Δρ A. Soulier διορίζεται άναπληρωματικό μέλος τής Συμβουλευτικής Επιτροπής γιά τήν
               Εκπαίδευση των Κτηνιάτρων, σέ άντικατάσταση τοϋ Δρα Lenelle , καί γιά τό υπόλοιπο τής
               θητείας του, δηλαδή εως τίς 17 Φεβρουαρίου 1983 .
               "Εγινε στίς Βρυξέλλες, στίς 3 Νοεμβρίου 1981 .
                                                                                Γιά τό Συμβούλιο
                                                                                Ό Πρόεδρος
                                                                                N. MARTEN
               0 ) ΕΕ άριθ . L 362 τής 23 . 12 . 1978 , σ . 10 .
               (2) ΕΕ άριθ . L 52 τής 26. 2 . 1980, σ . 11 .


title: 2005 /38/ΕΚ: Απόφαση της Επιτροπής, της 27ης Δεκεμβρίου 2004, για τη χορήγηση πρόσθετων ημερών απουσίας από λιμένα στις Κάτω Χώρες σύμφωνα με το παράρτημα V του κανονισμού (ΕΚ) αριθ. 2287/2003 του Συμβουλίου [κοινοποιηθείσα υπό τον αριθμό Ε(2004) 5269]

text:
               21.1.2005

               EL

               Επίσημη Εφημερίδα της Ευρωπαϊκής Ένωσης

               L 19/75

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Δεκεμβρίου 2004
   για τη χορήγηση πρόσθετων ημερών απουσίας από λιμένα στις Κάτω Χώρες σύμφωνα με το παράρτημα V του κανονισμού (ΕΚ) αριθ. 2287/2003 του Συμβουλίου
   [κοινοποιηθείσα υπό τον αριθμό Ε(2004) 5269]
   (Το κείμενο στην ολλανδική γλώσσα είναι το μόνο αυθεντικό)
   (2005/38/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2287/2003 του Συμβουλίου, της 19ης Δεκεμβρίου 2003, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το παράρτημα V σημείο 6 στοιχείο γ),
   Εκτιμώντας τα ακόλουθα:

               (1)

               Το σημείο 6 στοιχείο α) του παραρτήματος V του κανονισμού (ΕΚ) αριθ. 2287/2003 προσδιορίζει τον αριθμό ημερών κατά τις οποίες ορισμένα κοινοτικά αλιευτικά σκάφη μπορούν να απουσιάζουν από λιμένα στις γεωγραφικές περιοχές που καθορίζονται στο σημείο 2 του εν λόγω παραρτήματος από την 1η Φεβρουαρίου 2004 έως τις 31 Δεκεμβρίου 2004.

               (2)

               Το σημείο 6 στοιχείο γ) του εν λόγω παραρτήματος παρέχει το δικαίωμα στην Επιτροπή να χορηγεί πρόσθετο αριθμό ημερών κατά τις οποίες ένα σκάφος μπορεί να απουσιάζει από λιμένα ενώ φέρει επ’ αυτού οποιοδήποτε από τα αλιευτικά εργαλεία τα οποία καθορίζονται στο σημείο 4 του εν λόγω παραρτήματος επί τη βάσει των επιτευχθέντων αποτελεσμάτων των προγραμμάτων διακοπής των αλιευτικών δραστηριοτήτων από την 1η Ιανουαρίου 2002 για αλιευτικά σκάφη τα οποία αφορούν οι διατάξεις του εν λόγω παραρτήματος.

               (3)

               Οι Κάτω Χώρες υπέβαλαν δεδομένα σχετικά με τη διακοπή δραστηριοτήτων αλιευτικών σκαφών κατά το 2002 και 2003 που φέρουν επ’ αυτών δοκότρατες μεγέθους ματιών ίσου ή μεγαλύτερου των 80 mm.

               (4)

               Ενόψει των υποβληθέντων δεδομένων, θα πρέπει να χορηγηθεί πρόσθετος αριθμός ημερών στις Κάτω Χώρες για αλιευτικά σκάφη που φέρουν επ’ αυτών τα εν λόγω αλιευτικά εργαλεία, τα οποία καθορίζονται στο σημείο 4 στοιχείο β) του παραρτήματος V του κανονισμού (ΕΚ) αριθ. 2287/2003,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Χορηγούνται στις Κάτω Χώρες δύο πρόσθετες ημέρες, σε σχέση με εκείνες οι οποίες καθορίζονται στο σημείο 6 στοιχείο α) του παραρτήματος V του κανονισμού (ΕΚ) αριθ. 2287/2003, για κάθε ημερολογιακό μήνα για σκάφη που φέρουν επ’ αυτών δοκότρατες μεγέθους ματιών ίσου ή μεγαλύτερου των 80 mm.
   Άρθρο 2
   Η παρούσα απόφαση απευθύνεται στο Βασίλειο των Κάτω Χωρών.

      Βρυξέλλες, 27 Δεκεμβρίου 2004.

            Για την Επιτροπή

         Joe BORG

            Μέλος της Επιτροπής

      (1)  ΕΕ L 344 της 31.12.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1928/2004 (ΕΕ L 332 της 6.11.2004, σ. 5).


title: 2011/551/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/75

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2009
   (2011/551/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0211/2010] (2),

               —

               έχοντας υπόψη τους οριστικούς ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2009,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2008 [COM(2010) 650] και τα έγγραφα εργασίας των υπηρεσιών της Επιτροπής που συνοδεύουν την έκθεση αυτή [SEC(2010) 1437 και SEC(2010) 1438],

               —

               έχοντας υπόψη την ανακοίνωση της Επιτροπής της 2ας Ιουνίου 2010 με τίτλο «Συγκεφαλαιωτική έκθεση των επιτευγμάτων της Επιτροπής στον τομέα της διαχείρισης για το 2009» [COM(2010) 281],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2009 [COM(2010) 447] καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2010) 994],

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για το οικονομικό έτος 2009, συνοδευόμενη από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των υποκειμένων πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),

               —

               έχοντας υπόψη την από 15 Φεβρουαρίου 2011 σύσταση του Συμβουλίου σχετικά με την απαλλαγή στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2009 (05893/2011 — C7-0054/2011),

               —

               έχοντας υπόψη τα άρθρα 274, 275 και 276 της συνθήκης ΕΚ, το άρθρο 17 παράγραφος 1 της συνθήκης για την Ευρωπαϊκή Ένωση, τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης και τα άρθρα 179α και 180β της συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), όπως τροποποιήθηκε με τους κανονισμούς του Συμβουλίου (ΕΚ, Ευρατόμ) αριθ. 1995/2006 (6) και (ΕΚ) αριθ. 1525/2007 (7), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (9), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2005/56/ΕΚ της Επιτροπής, της 14ης Ιανουαρίου 2005, για τη σύσταση του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού, κατ’ εφαρμογή του κανονισμού (ΕΚ) αριθ. 58/2003 του Συμβουλίου (10),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0134/2011),

               A.

               λαμβάνοντας υπόψη ότι, δυνάμει του άρθρου 17 παράγραφος 1 της συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι, δυνάμει του άρθρου 317 της συνθήκης για τη λειτουργία της Ευρωπαϊκής Ένωσης, το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               καταγράφει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση μαζί με την απόφαση σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα III — Επιτροπή και το ψήφισμα που αποτελεί αναπόσπαστο μέρος των αποφάσεων αυτών στον διευθυντή του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού, το Συμβούλιο, την Επιτροπή, το Δικαστήριο της Ευρωπαϊκής Ένωσης και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 338 της 14.12.2010, σ. 65.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.

      (6)  ΕΕ L 390 της 30.12.2006, σ. 1.

      (7)  ΕΕ L 343 της 27.12.2007, σ. 9.

      (8)  ΕΕ L 11 της 16.1.2003, σ. 1.

      (9)  ΕΕ L 297 της 22.9.2004, σ. 6.

      (10)  ΕΕ L 24 της 27.1.2005, σ. 35.


Avis juridique important

|

32001D0330

2001/330/ΕΚ: Απόφαση του Συμβουλίου, της 9ης Απριλίου 2001, για τη σύναψη ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου

Επίσημη Εφημερίδα αριθ. L 124 της 04/05/2001 σ. 0001 - 0001

Απόφαση του Συμβουλίουτης 9ης Απριλίου 2001για τη σύναψη ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου(2001/330/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Εν αναμονή της θέσης σε ισχύ της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, που υπεγράφη στο Λουξεμβούργο στις 9 Απριλίου 2001, είναι ανάγκη να εγκριθεί η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου.(2) Οι εμπορικές διατάξεις που περιέχονται στην συμφωνία έχουν εξαιρετικό χαρακτήρα που έχει σχέση με την πολιτική που εφαρμόζεται στο πλαίσιο της διαδικασίας σταθεροποίησης και σύνδεσης και δεν θα αποτελέσουν, για την Ευρωπαϊκή Ένωση, προηγούμενο όσον αφορά την εμπορική πολιτική της Κοινότητας έναντι τρίτων χωρών εκτός εκείνων των Δυτικών Βαλκανίων.(3) Η συμφωνία θα πρέπει ως εκ τούτου να εγκριθεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, τα παραρτήματα και τα πρωτόκολλα που προσαρτώνται σ' αυτή και οι συνημμένες στην Τελική Πράξη δηλώσεις εγκρίνονται εξ ονόματος της Ευρωπαϊκής Κοινότητας.Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια για την κατάθεση, εξ ονόματος της Κοινότητας, της πράξης κοινοποίησης που προβλέπεται στο άρθρο 50 της συμφωνίας.Λουξεμβούργο, 9 Απριλίου 2001.Για το ΣυμβούλιοΟ ΠρόεδροςA. Lindh


title: Απόφαση 2008/651/ΚΕΠΠΑ/ΔΕΥ του Συμβουλίου, της 30ής Ιουνίου 2008 , για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας

text:
               8.8.2008

               EL

               Επίσημη Εφημερίδα της Ευρωπαϊκής Ένωσης

               L 213/47

         ΑΠΌΦΑΣΗ 2008/651/ΚΕΠΠΑ/ΔΕΥ ΤΟΥ ΣΥΜΒΟΥΛΊΟΥ
   της 30ής Ιουνίου 2008
   για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 24 και 38,
   Εκτιμώντας τα ακόλουθα:

               (1)

               Στις 28 Φεβρουαρίου 2008, το Συμβούλιο αποφάσισε να εξουσιοδοτήσει την προεδρία, επικουρούμενη από την Επιτροπή, να αρχίσει διαπραγματεύσεις για συμφωνία μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης («PNR») προς τις τελωνειακές αρχές της Αυστραλίας. Οι εν λόγω διαπραγματεύσεις υπήρξαν επιτυχείς και εκπονήθηκε σχέδιο συμφωνίας.

               (2)

               Η συμφωνία αυτή περιέχει λεπτομερείς εγγυήσεις για την προστασία των δεδομένων PNR, τα οποία διαβιβάζονται από την Ευρωπαϊκή Ένωση και αφορούν επιβατικές πτήσεις από ή προς την Αυστραλία.

               (4)

               Η Αυστραλία και η Ευρωπαϊκή Ένωση θα επανεξετάζουν τακτικά την εφαρμογή της συμφωνίας, ώστε, υπό το πρίσμα της επανεξέτασης αυτής, τα μέρη να λαμβάνουν τα μέτρα που κρίνονται αναγκαία.

               (5)

               Η συμφωνία θα πρέπει να υπογραφεί, με την επιφύλαξη της μεταγενέστερης σύναψής της.

               (6)

               Το άρθρο 15 παράγραφος 2 της συμφωνίας προβλέπει ότι η συμφωνία θα εφαρμοσθεί προσωρινά από την ημερομηνία υπογραφής της. Τα κράτη μέλη θα πρέπει, επομένως, να εφαρμόζουν τις διατάξεις της από την ημερομηνία εκείνη σύμφωνα με το ισχύον εσωτερικό δίκαιο. Σχετική δήλωση θα γίνει κατά την υπογραφή της συμφωνίας,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας, εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψής της.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Ένωσης, με την επιφύλαξη της σύναψής της.
   Άρθρο 3
   Σύμφωνα με το σημείο 15 παράγραφος 2 της συμφωνίας, οι διατάξεις της συμφωνίας εφαρμόζονται προσωρινά από την ημερομηνία υπογραφής της σύμφωνα με το ισχύον εσωτερικό δίκαιο, έως ότου η συμφωνία τεθεί σε ισχύ. Η συνημμένη δήλωση για την προσωρινή εφαρμογή της συμφωνίας πρέπει να γίνει κατά την υπογραφή της.

      Βρυξέλλες, 30 Ιουνίου 2008.

            Για το Συμβούλιο

            Ο Πρόεδρος

         D. RUPEL

   ΠΑΡΑΡΤΗΜΑ
   Δήλωση που πρέπει να γίνει εξ ονόματος της Ευρωπαϊκής Ένωσης κατά την υπογραφή της συμφωνίας μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας

      «Η παρούσα συμφωνία δεν παρεκκλίνει από τη νομοθεσία της ΕΕ ή των κρατών μελών της ούτε την τροποποιεί και θα εφαρμόζεται προσωρινά, εν αναμονή της έναρξης ισχύος της, από τα κράτη μέλη καλή τη πίστει, στο πλαίσιο της ισχύουσας εθνικής τους νομοθεσίας.»

    ---documentbreak---

               8.8.2008

               EL

               Επίσημη Εφημερίδα της Ευρωπαϊκής Ένωσης

               L 213/49

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Αυστραλίας για την επεξεργασία και τη διαβίβαση από τους αερομεταφορείς δεδομένων από τις καταστάσεις επιβατών προέλευσης Ευρωπαϊκής Ένωσης (PNR) στην τελωνειακή υπηρεσία της Αυστραλίας
   Η ΕΥΡΩΠΑΪΚΗ ΕΝΩΣΗ,
   αφενός, και
   Η ΑΥΣΤΡΑΛΙΑ,
   αφετέρου,
   ΕΠΙΘΥΜΩΝΤΑΣ να αποτρέψουν και να καταπολεμήσουν αποτελεσματικά την τρομοκρατία και συναφή εγκλήματα και άλλα σοβαρά εγκλήματα, περιλαμβανομένου του οργανωμένου εγκλήματος, τα οποία είναι διασυνοριακής φύσεως, με σκοπό να προστατεύσουν τις αντίστοιχες δημοκρατικές κοινωνίες και κοινές αξίες τους,
   ΑΝΑΓΝΩΡΙΖΟΝΤΑΣ ότι, η ανταλλαγή πληροφοριών αποτελεί βασική συνιστώσα για την καταπολέμηση της τρομοκρατίας και συναφών εγκλημάτων και άλλων σοβαρών εγκλημάτων, περιλαμβανομένου του οργανωμένου εγκλήματος, τα οποία είναι διασυνοριακής φύσεως, και ότι, υπό το πρίσμα αυτό, η χρησιμοποίηση δεδομένων PNR αποτελεί σημαντικό εργαλείο,
   ΑΝΑΓΝΩΡΙΖΟΝΤΑΣ ότι, για να διασφαλισθεί η δημόσια ασφάλεια και για τους σκοπούς της επιβολής της εφαρμογής του νόμου, θα πρέπει να θεσπισθούν κανόνες για τη διαβίβαση δεδομένων PNR που προέρχονται από την Ευρωπαϊκή Ένωση εκ μέρους των αερομεταφορέων στην τελωνειακή υπηρεσία της Αυστραλίας,
   ΑΝΑΓΝΩΡΙΖΟΝΤΑΣ ότι, είναι σημαντικό να αποτρέπονται και να καταπολεμούνται η τρομοκρατία και συναφή εγκλήματα και άλλα σοβαρά εγκλήματα, περιλαμβανομένου του οργανωμένου εγκλήματος, τα οποία είναι διασυνοριακής φύσεως, με παράλληλο σεβασμό των θεμελιωδών δικαιωμάτων και ελευθεριών, ιδίως της ιδιωτικής ζωής και της προστασίας των δεδομένων,
   ΑΝΑΓΝΩΡΙΖΟΝΤΑΣ ότι, το δίκαιο της Ευρωπαϊκής Ένωσης και το δίκαιο της Αυστραλίας περί προστασίας των δεδομένων, η πολιτική και οι αρχές περί ιδιωτικής ζωής εδράζονται σε μια κοινή βάση και ότι η όποια διαφορά κατά την εφαρμογή τους δεν θα πρέπει να αποτελεί εμπόδιο στη συνεργασία μεταξύ της Ευρωπαϊκής Ένωσης και της Αυστραλίας βάσει της παρούσας συμφωνίας,
   ΕΧΟΝΤΑΣ ΥΠΟΨΗ το άρθρο 17 του διεθνούς συμφώνου για τα αστικά και πολιτικά δικαιώματα περί του δικαιώματος στην ιδιωτική ζωή,
   ΕΧΟΝΤΑΣ ΥΠΟΨΗ το άρθρο 6 παράγραφος 2 της συνθήκης για την Ευρωπαϊκή Ένωση για το σεβασμό των θεμελιωδών δικαιωμάτων, και ιδίως το θεμελιώδες δικαίωμα στην ιδιωτική ζωή και την προστασία προσωπικών δεδομένων,
   ΕΧΟΝΤΑΣ ΥΠΟΨΗ τις συναφείς διατάξεις του Customs Act [τελωνειακού νόμου] 1901 (Cth), και ιδίως την παράγραφο 64AF βάσει της οποίας όλοι οι διεθνείς αερομεταφορείς επιβατών που πετούν προς, από ή μέσα στην Αυστραλία, εάν τους ζητηθεί, πρέπει να παρέχουν στην αυστραλιανή τελωνειακή υπηρεσία δεδομένα PNR, στο βαθμό που αυτά συλλέγονται και περιέχονται στα συστήματα ελέγχου κρατήσεων και αναχωρήσεων του αερομεταφορέα, με μια συγκεκριμένη διαδικασία· και επίσης τους εξής νόμους: το Customs Administration Act 1985 (Cth), Migration Act 1958 (Cth), Crimes Act 1914 (Cth), Privacy Act 1988 (Cth) και Freedom of Information Act 1982 (Cth),
   ΣΗΜΕΙΩΝΟΝΤΑΣ τη δέσμευση της Ευρωπαϊκής Ένωσης να εξαλείψει τα εμπόδια που τυχόν υπάρχουν ώστε οι αερομεταφορείς με συστήματα κρατήσεων, συστήματα ελέγχου αναχωρήσεων ή/ και δεδομένα PNR τα οποία υπέστησαν επεξεργασία εντός της ΕΕ να συμμορφώνονται προς τον αυστραλιανό νόμο περί διαβίβασης δεδομένων PNR που προέρχονται από την Ευρωπαϊκή Ένωση στην αυστραλιανή τελωνειακή υπηρεσία σύμφωνα με την παρούσα συμφωνία,
   ΕΠΙΒΕΒΑΙΩΝΟΝΤΑΣ ότι, η παρούσα συμφωνία δεν αποτελεί προηγούμενο για τυχόν μελλοντικές συζητήσεις ή διαπραγματεύσεις μεταξύ της Ευρωπαϊκής Ένωσης και της Αυστραλίας ή μεταξύ ενός από τα μέρη και οιουδήποτε κράτους σχετικά με την επεξεργασία και τη διαβίβαση δεδομένων PNR που προέρχονται από την Ευρωπαϊκή Ένωση ή δεδομένων οιασδήποτε άλλης μορφής, και
   ΕΠΙΔΙΩΚΟΝΤΑΣ την ενίσχυση και την ενθάρρυνση της συνεργασίας μεταξύ των μερών σύμφωνα με το πνεύμα της εταιρικής σχέσης ΕΕ-Αυστραλίας,
   ΣΥΜΦΩΝΟΥΝ ΤΑ ΑΚΟΛΟΥΘΑ:
   Άρθρο 1
   Ορισμοί
   Για τους σκοπούς της παρούσας συμφωνίας, νοούνται ως:

               α)

               «μέρη», η Ευρωπαϊκή Ένωση (ΕΕ) και η Αυστραλία·

               β)

               «συμφωνία», η παρούσα συμφωνία και το παράρτημά της, περιλαμβανομένων των τροποποιήσεων που συμφωνούν κατά καιρούς τα μέρη. Η συμφωνία αυτή θα αναφέρεται ως συμφωνία PNR ΕΕ-Αυστραλίας·

               γ)

               «αερομεταφορείς», οι αερομεταφορείς που διαθέτουν συστήματα κρατήσεων και ή δεδομένα PNR τα οποία υπέστησαν επεξεργασία εντός των κρατών μελών της ΕΕ και εκτελούν επιβατικές πτήσεις σε διεθνή αεροπορική μεταφορά προς, από ή μέσω της Αυστραλίας·

               δ)

               «τελωνείο», η αυστραλιανή τελωνειακή υπηρεσία·

               ε)

               «δεδομένα από τις καταστάσεις επιβατών» (δεδομένα PNR), η καταγραφή των ταξιδιωτικών στοιχείων κάθε επιβάτη, η οποία περιέχει όλες τις πληροφορίες που απαιτούνται ώστε να είναι δυνατή η επεξεργασία και ο έλεγχος των κρατήσεων από τις αεροπορικές εταιρείες που διενεργούν την κράτηση ή μετέχουν σε αυτήν, όπως περιλαμβάνονται στα συστήματα κρατήσεων των αερομεταφορέων·

               στ)

               «αυστραλιανό σύστημα PNR», το σύστημα PNR που θα χρησιμοποιεί το τελωνείο μετά τη λήξη της μεταβατικής περιόδου που αναφέρεται στο άρθρο 4 παράγραφος 1 προς επεξεργασία των δεδομένων PNR που προέρχονται από την ΕΕ τα οποία του διαβιβάζουν οι αερομεταφορείς στο πλαίσιο της συμφωνίας όπως προσδιορίζεται στην παράγραφο 11 του παραρτήματος·

               ζ)

               «σύστημα κρατήσεων» τα συστήματα ελέγχου κρατήσεων και αναχωρήσεων ενός αερομεταφορέα·

               η)

               «επεξεργασία», οιαδήποτε λειτουργία ή σύνολο διαδικασιών που επιτελείται επί προσωπικών δεδομένων, είτε αυτομάτως είτε όχι, όπως συλλογή, καταγραφή, οργάνωση, αποθήκευση, προσαρμογή ή αλλαγή, ανάκτηση, εξέταση, χρήση, κοινοποίηση μέσω διαβίβασης, διάδοση ή κατ’ άλλο τρόπο διάθεση, ευθυγράμμιση ή συνδυασμός, φραγή, εξάλειψη ή καταστροφή·

               θ)

               «δεδομένα PNR που προέρχονται από την ΕΕ», τα δεδομένα PNR που διαβιβάζονται στο τελωνείο σύμφωνα με την παρούσα συμφωνία·

               ι)

               «σοβαρό έγκλημα», συμπεριφορά που αποτελεί αδίκημα κολάσιμο με μέγιστη στερητική της ελευθερίας ποινή τουλάχιστον τεσσάρων ετών ή βαρύτερη.

         Άρθρο 2
   Πεδίο εφαρμογής
   1.   Η Αυστραλία μεριμνά ώστε το τελωνείο να επεξεργάζεται τα δεδομένα PNR που προέρχονται από την ΕΕ σύμφωνα με την παρούσα συμφωνία.
   2.   Η ΕΕ μεριμνά ώστε να εξαλείψει τα εμπόδια που τυχόν υπάρχουν ώστε οι αερομεταφορείς να συμμορφώνονται προς τον αυστραλιανό νόμο περί διαβίβασης δεδομένων PNR που προέρχονται από την ΕΕ στην αυστραλιανή τελωνειακή υπηρεσία σύμφωνα με την παρούσα συμφωνία.
   Άρθρο 3
   Επάρκεια
   Τo τελωνείο θεωρείται ότι συμμορφώνεται προς την παρούσα συμφωνία, υπό την έννοια της οικείας νομοθεσίας της ΕΕ περί προστασίας δεδομένων, εφόσον παρέχει επαρκές επίπεδο προστασίας στα δεδομένα PNR που προέρχονται από την ΕΕ, τα οποία του διαβιβάζονται για τους σκοπούς της παρούσας συμφωνίας.
   Άρθρο 4
   Μέθοδος πρόσβασης
   1.   Το τελωνείο περνά στο αυστραλιανό σύστημα PNR, όπως καθορίζεται στο άρθρο 1 στοιχείο στ), για τα δεδομένα PNR που προέρχονται από την ΕΕ, μέσα σε δύο χρόνια από την ημερομηνία υπογραφής της παρούσας συμφωνίας. Κατά τη διάρκεια της μεταβατικής αυτής περιόδου, οι αναφορές της παρούσας συμφωνίας στη διαβίβαση δεδομένων PNR θα νοούνται υπό την έννοια ότι περιλαμβάνουν την πρόσβαση του τελωνείου σε δεδομένα PNR σύμφωνα με το υπάρχον σύστημα που περιγράφεται στην παράγραφο 2.
   2.   Κατά τη διάρκεια της μεταβατικής περιόδου, το τελωνείο θα χρησιμοποιεί το υφιστάμενο σύστημα PNR, το οποίο δεν αποθηκεύει δεδομένα PNR, εκτός αν πρόκειται για περιστάσεις σχετικές με τον έλεγχο κατά την άφιξη σε αερολιμένες ή όταν έχει διαπραχθεί αδίκημα. Το υφιστάμενο σύστημα επιτρέπει ηλεκτρονική πρόσβαση σε απευθείας σύνδεση και σε πραγματικό χρόνο στους τομείς δεδομένων που διευκρινίζονται στην παράγραφο 9 του παραρτήματος, όπως περιλαμβάνονται στα συστήματα κρατήσεων των αερομεταφορέων.
   Άρθρο 5
   Περιορισμός σκοπού για δεδομένα PNR που προέρχονται από την ΕΕ
   1.   Το τελωνείο επεξεργάζεται τα δεδομένα PNR που προέρχονται από την ΕΕ και άλλες προσωπικές πληροφορίες που προκύπτουν εξ αυτών, με σκοπό αποκλειστικώς την παρεμπόδιση και την καταπολέμηση:

               i)

               της τρομοκρατίας και συναφών εγκλημάτων·

               ii)

               σοβαρών εγκλημάτων, περιλαμβανομένου του οργανωμένου εγκλήματος, τα οποία είναι διασυνοριακής φύσεως·

               iii)

               της διαφυγής της σύλληψης ή προφυλάκισης για τα προαναφερόμενα εγκλήματα.

         2.   Τα δεδομένα PNR που προέρχονται από την ΕΕ μπορούν επίσης να υποβληθούν σε επεξεργασία όταν αυτό είναι αναγκαίο για την προστασία των ζωτικών συμφερόντων του υποκειμένου των δεδομένων ή άλλων προσώπων, ιδίως όσον αφορά τον κίνδυνο θανάτου ή σοβαρού τραυματισμού για το υποκείμενο των δεδομένων ή άλλους, ή σημαντικό κίνδυνο για τη δημόσια υγεία, ιδίως όπως απαιτείται από διεθνώς αναγνωρισμένα πρότυπα, όπως οι διεθνείς κανονισμοί υγείας της Παγκόσμιας Οργάνωσης Υγείας (2005).
   3.   Επιπλέον, τα δεδομένα PNR που προέρχονται από την ΕΕ μπορούν επίσης να υποβληθούν σε επεξεργασία σε ανά περίπτωση βάση όπου αυτό απαιτείται ρητώς από δικαστική απόφαση ή από το αυστραλιανό δίκαιο με σκοπό την επίβλεψη και τη λογοδοσία της δημόσιας διοίκησης, περιλαμβανομένων των απαιτήσεων στο πλαίσιο των νόμων Freedom of Information Act 1982 (Cth), Human Rights and Equal Opportunity Commission Act 1986 (Cth), Privacy Act 1988 (Cth), Auditor-General Act 1997 (Cth) ή Ombudsman Act 1976 (Cth). Εάν μελλοντικές τροποποιήσεις του αυστραλιανού δικαίου, τις οποίες ανακοινώνει η Αυστραλία σύμφωνα με το άρθρο 6, επεκτείνουν το εύρος των δεδομένων PNR που προέρχονται από την ΕΕ τα οποία πρέπει να υποβληθούν σε επεξεργασία σύμφωνα με το άρθρο 5 παράγραφος 3, η ΕΕ μπορεί να κάνει χρήση των διατάξεων των άρθρων 10 και 13.
   Άρθρο 6
   Ενημέρωση περί νομοθεσίας που αφορά τη συμφωνία
   Το τελωνείο ενημερώνει την ΕΕ κάθε φορά που θεσπίζεται νομοθεσία η οποία αφορά άμεσα την προστασία των δεδομένων PNR προέλευσης ΕΕ όπως ορίζεται στην παρούσα συμφωνία.
   Άρθρο 7
   Προστασία των προσωπικών δεδομένων των ατόμων
   1.   Η Αυστραλία θεσπίζει ένα σύστημα με το οποίο τα άτομα, ανεξάρτητα από την υπηκοότητα ή τη χώρα κατοικίας τους, μπορούν να ζητήσουν πρόσβαση στις προσωπικές τους πληροφορίες και διόρθωσή τους. Η προστασία που παρέχεται στα δεδομένα PNR προέλευσης ΕΕ τα οποία αποθηκεύονται από κυβερνητικές υπηρεσίες της Αυστραλίας στο πλαίσιο του νόμου Privacy Act 1988 (Cth) ισχύει ανεξάρτητα από την υπηκοότητα ή τη χώρα κατοικίας του ατόμου.
   2.   Το τελωνείο επεξεργάζεται τα δεδομένα PNR που προέρχονται από την ΕΕ, και μεταχειρίζεται τα άτομα τα οποία αφορά η εν λόγω επεξεργασία, αυστηρώς σύμφωνα με τα πρότυπα προστασίας των δεδομένων που καθορίζονται στην παρούσα συμφωνία και στους ισχύοντες αυστραλιανούς νόμους, χωρίς διακρίσεις, ιδίως βάσει της υπηκοότητας ή της χώρας κατοικίας.
   Άρθρο 8
   Γνωστοποίηση στα άτομα και το κοινό
   Το τελωνείο θέτει στη διάθεση του κοινού, περιλαμβανομένων και των επιβατών, πληροφορίες σχετικά με την επεξεργασία των δεδομένων PNR, μεταξύ των οποίων γενικές πληροφορίες για το ποια αρχή είναι υπεύθυνη για τη συλλογή των δεδομένων, ποιος ο σκοπός της συλλογής, ποια προστασία θα παρασχεθεί στα δεδομένα, πώς και σε ποια έκταση μπορούν να κοινολογηθούν τα δεδομένα, ποιες διαδικασίες είναι διαθέσιμες για επανόρθωση και σε ποιον πρέπει να απευθυνθούν όσοι έχουν ερωτήσεις ή ανησυχίες.
   Άρθρο 9
   Κοινή επανεξέταση της εφαρμογής
   Η Αυστραλία και η ΕΕ διενεργούν περιοδικώς κοινή επανεξέταση της εφαρμογής της παρούσας συμφωνίας, περιλαμβανομένων των εγγυήσεων προστασίας και ασφάλειας των δεδομένων, προκειμένου να εξασφαλίσουν αμοιβαίως την ουσιαστική υλοποίηση της συμφωνίας. Κατά την επανεξέταση, η ΕΕ εκπροσωπείται από τη Γενική Διεύθυνση Δικαιοσύνης, Ελευθερίας και Ασφάλειας της Ευρωπαϊκής Επιτροπής, περιλαμβανομένων εκπροσώπων των αρχών προστασίας των δεδομένων και επιβολής του νόμου, ενώ η Αυστραλία εκπροσωπείται από τον ενδεδειγμένο ανώτατο αξιωματούχο ή λειτουργό της αυστραλιανής κυβέρνησης, ή τον αξιωματούχο που θα υποδείξουν από κοινού οι δύο πλευρές. Η ΕΕ και η Αυστραλία θα καθορίσουν αμοιβαίως τους λεπτομερείς όρους της επανεξέτασης.
   Άρθρο 10
   Επίλυση διαφορών
   Όποια διαφορά προκύψει μεταξύ των μερών στο πλαίσιο της παρούσας συμφωνίας όσον αφορά την ερμηνεία, την εφαρμογή ή την υλοποίησή της επιλύεται με διαβουλεύσεις ή διαπραγμάτευση μεταξύ των μερών και δεν παραπέμπεται προς επίλυση σε τρίτους ή σε δικαστήριο.
   Άρθρο 11
   Τροποποιήσεις και αναθεώρηση της συμφωνίας
   1.   Τα μέρη μπορούν να συμφωνήσουν εγγράφως να τροποποιήσουν την παρούσα συμφωνία. Η τροποποίηση τίθεται σε ισχύ μόνον αφού τα μέρη ολοκληρώσουν τις εσωτερικές διαδικασίες που τυχόν απαιτούνται, έκτοτε δε οποιαδήποτε ημερομηνία συμφωνήσουν ενδεχομένως τα μέρη.
   2.   Τα μέρη μπορούν να διενεργήσουν επανεξέταση των όρων της συμφωνίας τέσσερα έτη μετά την υπογραφή της. Ασχέτως της προθεσμίας αυτής, σε περίπτωση που στην Ευρωπαϊκή Ένωση εφαρμόζεται σύστημα PNR, η παρούσα συμφωνία θα επανεξετασθεί εάν και όταν αυτό θα διευκόλυνε τη λειτουργία του συστήματος PNR της Ευρωπαϊκής Ένωσης ή την εφαρμογή της παρούσας συμφωνίας.
   3.   Η Αυστραλία πράττει ό,τι είναι δυνατό για να διευκολύνει τη λειτουργία του συστήματος PNR της Ευρωπαϊκής Ένωσης σε περίπτωση αναθεώρησης.
   Άρθρο 12
   Αναστολή των ροών δεδομένων
   1.   Οι αρμόδιες αρχές στα κράτη μέλη της ΕΕ μπορούν να ασκήσουν τις υπάρχουσες εξουσίες τους να αναστέλλουν τις ροές δεδομένων προς το τελωνείο προκειμένου να προστατεύσουν άτομα από την επεξεργασία προσωπικών τους δεδομένων, όταν υπάρχει ουσιαστική πιθανότητα να παραβιαστούν τα πρότυπα προστασίας που ορίζει η παρούσα συμφωνία, όταν υπάρχουν εύλογες υποψίες ότι το τελωνείο δεν λαμβάνει ή δεν θα λάβει επαρκή και έγκαιρα μέτρα για να επιλύσει το ζήτημα και όταν η συνέχιση της διαβίβασης θα δημιουργούσε επικείμενο κίνδυνο σοβαρής βλάβης για τα υποκείμενα των δεδομένων.
   2.   Οι αρμόδιες αρχές στα κράτη μέλη της ΕΕ καταβάλλουν εύλογες προσπάθειες στις δεδομένες συνθήκες ώστε να ενημερώσουν το τελωνείο και να του δώσουν την ευκαιρία να ανταποκριθεί, ως εξής: πριν αποφασίσουν αναστολή, προβαίνουν σε γνωστοποίηση που να αφήνει αρκετό χρόνο, μέσα στον οποίο το τελωνείο και οι αρμόδιες αρχές των κρατών μελών της ΕΕ θα προσπαθήσουν να επιλύσουν το ζήτημα· η επίλυση γνωστοποιείται από την ΕΕ στην Αυστραλία. Η απόφαση περί επίκλησης των εξουσιών που παρέχει το παρόν άρθρο ανακοινώνεται στην Αυστραλία από την ΕΕ.
   3.   Η αναστολή παύει μόλις τεκμηριωθεί ότι τα πρότυπα προστασίας τηρούνται κατά τρόπο ικανοποιητικό για την Αυστραλία και τις αρμόδιες αρχές των κρατών μελών της ΕΕ και η Αυστραλία ενημερώσει σχετικά την ΕΕ.
   Άρθρο 13
   Λήξη της συμφωνίας
   1.   Κάθε μέρος μπορεί να τερματίσει ανά πάσα στιγμή την παρούσα συμφωνία, ύστερα από κοινοποίηση διά της διπλωματικής οδού. Η λύση της συμφωνίας επέρχεται ενενήντα (90) ημέρες από την ημερομηνία της σχετικής κοινοποίησης στο άλλο μέρος.
   2.   Παρά τη λήξη της παρούσας συμφωνίας, όλα τα δεδομένα PNR προέλευσης ΕΕ που κατέχουν οι αρμόδιες αυστραλιανές αρχές σύμφωνα με την παρούσα συμφωνία συνεχίζουν να υποβάλλονται σε επεξεργασία σύμφωνα με τα πρότυπα προστασίας των δεδομένων που ορίζονται σε αυτήν.
   3.   Η παρούσα συμφωνία και οι συνεπαγόμενες υποχρεώσεις, πλην της υποχρέωσης βάσει του άρθρου 13 παράγραφος 2, λήγουν και παύουν να παράγουν αποτελέσματα μετά την παρέλευση επτά ετών από την ημερομηνία υπογραφής, εκτός εάν τα μέρη συμφωνήσουν από κοινού να αντικαταστήσουν τη συμφωνία.
   Άρθρο 14
   Μη παρέκκλιση από τις νομοθεσίες
   Η παρούσα συμφωνία δεν αποτελεί παρέκκλιση από το δίκαιο της Αυστραλίας ή της ΕΕ ή των κρατών μελών της. Η παρούσα συμφωνία δεν δημιουργεί ούτε παρέχει δικαιώματα ή πλεονεκτήματα σε κανένα άλλο ιδιωτικό ή δημόσιο πρόσωπο ή οντότητα, ή μέτρα επανόρθωσης, πέραν των όσων αναφέρει ρητά η συμφωνία.
   Άρθρο 15
   Έναρξη ισχύος. Προσωρινή εφαρμογή. Γλώσσες
   1.   Η παρούσα συμφωνία αρχίζει να ισχύει την πρώτη ημέρα του μηνός που ακολουθεί την ημερομηνία κατά την οποία τα μέρη ανταλλάσσουν κοινοποιήσεις στις οποίες δηλώνουν ότι έχουν ολοκληρώσει τις σχετικές εσωτερικές τους διαδικασίες.
   2.   Η παρούσα συμφωνία εφαρμόζεται προσωρινά από την ημερομηνία υπογραφής της.
   3.   Έγινε στις Βρυξέλλες, στις τριάντα Ιουνίου 2008, σε δύο πρωτότυπα στην αγγλική γλώσσα. Η συμφωνία συντάσσεται επίσης στη βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, τα δε μέρη εγκρίνουν τα κείμενα στις γλώσσες αυτές μέσω ανταλλαγής διακοινώσεων. Μετά την έγκρισή τους, τα κείμενα στις γλώσσες αυτές είναι εξίσου αυθεντικά.

         ΓΙΑ ΤΗΝ ΕΥΡΩΠΑΪΚΗ ΕΝΩΣΗ

         ΓΙΑ ΤΗΝ ΑΥΣΤΡΑΛΙΑ

   ΠΑΡΑΡΤΗΜΑ
   Επεξεργασία των δεδομένων από τις καταστάσεις με τα ονόματα των επιβατών (PNR) που προέρχονται από την ΕΕ εκ μέρους της Αυστραλίας

               1.

               Το τελωνείο θα απαιτεί δεδομένα PNR που προέρχονται από την ΕΕ μόνο για όσους επιβάτες ταξιδεύουν προς, από ή διά μέσου της Αυστραλίας. Αυτό περιλαμβάνει τους επιβάτες που διέρχονται μέσω Αυστραλίας με ή χωρίς θεώρηση. Στα δεδομένα PNR προέλευσης ΕΕ που διαβιβάζονται στο τελωνείο περιλαμβάνονται όλα τα δεδομένα PNR όπου η διαδρομή του επιβάτη ή η συνήθης πορεία μιας συγκεκριμένης πτήσης δείχνει αυστραλιανό προορισμό ή ενδιάμεση στάση.

         Κοινολόγηση δεδομένων PNR προέλευσης ΕΕ
   Κοινολόγηση εντός της αυστραλιανής κυβέρνησης

               2.

               Το τελωνείο μπορεί να κοινολογεί δεδομένα PNR που προέρχονται από την ΕΕ μόνο για το σκοπό που αναφέρεται στο άρθρο 5 παράγραφος 1 της συμφωνίας εντός της Αυστραλίας στις αυστραλιανές κυβερνητικές αρχές και υπηρεσίες που απαριθμούνται στο σχεδιάγραμμα του παρόντος παραρτήματος, των οποίων τα καθήκοντα σχετίζονται άμεσα με το άρθρο 5 της παρούσας συμφωνίας.

               3.

               Το σχεδιάγραμμα μπορεί να τροποποιηθεί, μέσω ανταλλαγής διακοινώσεων μεταξύ των μερών, ώστε να περιλάβει:

                           i)

                           τυχόν αρχές ή υπηρεσίες διάδοχες όσων απαριθμούνται ήδη στο σχεδιάγραμμα· και

                           ii)

                           τυχόν νέες αρχές και υπηρεσίες που ιδρύονται μετά την έναρξη της παρούσας συμφωνίας,

                     των οποίων τα καθήκοντα συνδέονται άμεσα με το άρθρο 5 παράγραφος 1 της συμφωνίας.

               4.

               Τα δεδομένα PNR που προέρχονται από την ΕΕ κοινολογούνται στις αρχές που απαριθμούνται στο σχεδιάγραμμα μόνο όταν αυτό είναι απαραίτητο προς απάντηση σε συγκεκριμένο γραπτό αίτημα και σε ανά περίπτωση βάση. Το τελωνείο, σύμφωνα με τις παραγράφους 7 και 8, δημοσιεύει πληροφορίες PNR που προέρχονται από την ΕΕ μόνο αφού αξιολογήσει τη συνάφεια του συγκεκριμένου αιτήματος προς τους σκοπούς της παρούσας συμφωνίας. Το τελωνείο διατηρεί αρχείο των κοινοποιήσεων αυτών.

               5.

               Το τελωνείο δεν κοινολογεί μαζικώς δεδομένα PNR που προέρχονται από την ΕΕ στις αρχές που απαριθμούνται στο σχεδιάγραμμα, παρά μόνο εάν αυτά έχουν καταστεί ανώνυμα ώστε να μην είναι πλέον δυνατό να ταυτοποιηθεί το υποκείμενο των δεδομένων. Τα ανώνυμα αυτά δεδομένα υποβάλλονται σε επεξεργασία από τις αρχές που απαριθμούνται στο σχεδιάγραμμα μόνο για το σκοπό της κατάρτισης στατιστικών, της ανάλυσης σε βάθος και κατά τάση, της πραγματοποίησης διαχρονικών μελετών και της διαμόρφωσης προφίλ σχετικά με το σκοπό που αναφέρεται στο άρθρο 5 παράγραφος 1 της παρούσας συμφωνίας. Εν πάση περιπτώσει, το τελωνείο δεν κοινολογεί μαζικά στις αρχές που απαριθμούνται στο σχεδιάγραμμα κανένα από τα ακόλουθα δεδομένα PNR που προέρχονται από την ΕΕ:

                           (iv)

                           όνομα (ονόματα)·

                           (vi)

                           άλλα ονόματα από το PNR, περιλαμβανομένου του αριθμού ταξιδιωτών στην PNR·

                           (vii)

                           όλες τις διαθέσιμες πληροφορίες επαφής (περιλαμβανομένων των πληροφοριών για τον εντολέα)·

                           (xvii)

                           γενικές παρατηρήσεις που περιλαμβάνουν τις Άλλες Συμπληρωματικές Πληροφορίες (OSI), τις Ειδικές Υπηρεσιακές Πληροφορίες (SSI) και τις πληροφορίες από Αιτήσεις Ειδικών Υπηρεσιών (SSR), στο βαθμό που περιλαμβάνουν πληροφορίες που επιτρέπουν την ταυτοποίηση ενός φυσικού προσώπου· και

                           (xviii)

                           δεδομένα εκ των προτέρων επεξεργασίας για τους επιβάτες (APP) ή εκ των προτέρων πληροφορίες των επιβατών (API).

         Κοινολόγηση προς κυβερνήσεις τρίτων χωρών

               6.

               Το τελωνείο κοινολογεί δεδομένα PNR που προέρχονται από την ΕΕ μόνο σε κυβερνητικές αρχές συγκεκριμένων τρίτων χωρών των οποίων οι αρμοδιότητες συνδέονται άμεσα με το σκοπό που αναφέρεται στο άρθρο 5 παράγραφος 1 της συμφωνίας. Η κοινολόγηση αυτή γίνεται σε ανά περίπτωση βάση και όταν απαιτείται για την αποτροπή ή την καταπολέμηση των αδικημάτων που παρατίθενται στο άρθρο 5 παράγραφος 1 της συμφωνίας. Το τελωνείο διατηρεί αρχείο των κοινοποιήσεων αυτών.

         Κοινολόγηση — Customs Administration Act 1985 (Cth)

               7.

               Η κοινολόγηση βάσει των παραγράφων 2 έως 6, πρέπει επιπλέον να είναι σύμφωνη με την παράγραφο 16 του νόμου Customs Administration Act 1985 (Cth) και με τον Privacy Act 1988 (Cth), από τη συνδυασμένη ερμηνεία των οποίων προκύπτει ότι ένα πρόσωπο, ένας φορέας ή μια υπηρεσία στα οποία κοινολογούνται προσωπικές πληροφορίες, δεν χρησιμοποιεί ούτε κοινολογεί τις πληροφορίες για άλλο σκοπό πέραν εκείνου για τον οποίο δόθηκαν οι πληροφορίες στο εν λόγω πρόσωπο, φορέα ή υπηρεσία.

               8.

               Όταν κοινολογεί δεδομένα PNR που προέρχονται από την ΕΕ στις αυστραλιανές κυβερνητικές αρχές ή σε κυβερνητικές αρχές τρίτης χώρας βάσει της παραγράφου 16 του Customs Administration Act 1985 (Cth), το τελωνείο διευκρινίζει στον παραλήπτη ότι η κοινολόγηση έχει ως προϋποθέσεις:

                           i)

                           ότι, τα δεδομένα PNR προέλευσης ΕΕ δεν πρέπει να κοινολογηθούν περαιτέρω χωρίς την άδεια του τελωνείου, η οποία άδεια δεν θα χορηγείται παρά μόνο για το σκοπό που καθορίζεται στο άρθρο 5 παράγραφος 1 της συμφωνίας ή, εφόσον πρόκειται για την κυβέρνηση της Αυστραλίας, τις αρχές, σύμφωνα με το άρθρο 5 παράγραφος 2 ή 5 παράγραφος 3 της συμφωνίας·

                           ii)

                           ότι, ο παραλήπτης πρέπει να μεταχειριστεί τα εν λόγω δεδομένα PNR ως εμπιστευτικές προσωπικές πληροφορίες του υποκειμένου των δεδομένων, ευαίσθητες από την άποψη επιβολής του νόμου·

                           iii)

                           ότι, αν δεν πρόκειται για περιστάσεις έκτακτης ανάγκης όπου απειλείται η ζωή ή η σωματική ασφάλεια του υποκειμένου των δεδομένων ή άλλων προσώπων, ο παραλήπτης οφείλει να εφαρμόσει στα δεδομένα PNR πρότυπα προστασίας ισοδύναμα προς τα πρότυπα προστασίας δεδομένων που καθορίζονται στη συμφωνία, μεταξύ άλλων και ως προς την περίοδο διατήρησης των δεδομένων.

         Ποιοι τύποι πληροφοριών συλλέγονται

               9.

               Συλλέγονται οι εξής τύποι δεδομένων PNR προέλευσης ΕΕ:

                           i)

                           κωδικός εύρεσης PNR·

                           ii)

                           ημερομηνία κράτησης/ έκδοσης εισιτηρίου·

                           iii)

                           ημερομηνία (-ες) σκοπούμενου ταξιδιού·

                           iv)

                           όνομα/ονόματα·

                           v)

                           διαθέσιμες πληροφορίες για συχνό ταξιδιώτη και σχετικά οφέλη (δηλαδή δωρεάν εισιτήρια, καλύτερη θέση κ.λπ.)·

                           vi)

                           άλλα ονόματα στην PNR, περιλαμβανομένου του αριθμού ταξιδιωτών στην PNR·

                           vii)

                           κάθε διαθέσιμη πληροφορία για σύνδεσμο επαφής (περιλαμβανομένων πληροφοριών για τον εντολέα)·

                           viii)

                           κάθε διαθέσιμη πληροφορία πληρωμών και διακανονισμών (δεν περιλαμβάνονται άλλες λεπτομέρειες της συναλλαγής σχετικά με πιστωτική κάρτα ή λογαριασμό και που δεν συνδέονται με την ταξιδιωτική συναλλαγή)·

                           ix)

                           ταξιδιωτικό δρομολόγιο συγκεκριμένης PNR·

                           x)

                           ταξιδιωτικό πρακτορείο/ ταξιδιωτικός πράκτορας·

                           xi)

                           πληροφορίες για κοινό κωδικό·

                           xii)

                           διαχωρισμένα/ κατανεμημένα δεδομένα ·

                           xiii)

                           ταξιδιωτικό καθεστώς επιβάτη (περιλαμβάνονται οι επιβεβαιώσεις κράτησης και το καθεστώς ελέγχου)·

                           xiv)

                           πληροφορίες για την έκδοση εισιτηρίων, περιλαμβανομένου του αριθμού εισιτηρίου, των εισιτηρίων απλής μετάβασης και της αυτοματοποιημένης τιμής εισιτηρίου·

                           xv)

                           όλες οι πληροφορίες σχετικά με τις αποσκευές·

                           xvi)

                           πληροφορίες για τη θέση επιβατών, περιλαμβανομένου του αριθμού θέσης·

                           xvii)

                           γενικές παρατηρήσεις, περιλαμβανομένων των Άλλων Συμπληρωματικών Πληροφοριών (OSI), των Ειδικών Υπηρεσιακών Πληροφοριών (SSI) και των πληροφοριών από Αιτήσεις Ειδικών Υπηρεσιών (SSR)·

                           xviii)

                           τυχόν δεδομένα εκ των προτέρων επεξεργασίας επιβατών (APP) ή εκ των προτέρων πληροφορίες επιβατών (API)·

                           xix)

                           όλες οι αλλαγές στο ιστορικό της PNR που αριθμούνται στα σημεία i) έως xviii).

               10.

               Τα δεδομένα PNR ενίοτε περιέχουν κάποια ευαίσθητα δεδομένα που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις ή τη συμμετοχή σε συνδικαλιστικές οργανώσεις, καθώς και δεδομένα σχετικά με την υγεία και τη σεξουαλική ζωή («ευαίσθητα δεδομένα προέλευσης ΕΕ»). Το τελωνείο διηθεί τα ευαίσθητα αυτά δεδομένα και τα διαγράφει όλα χωρίς περαιτέρω επεξεργασία.

         Διαβίβαση δεδομένων PNR προέλευσης ΕΕ

               11.

               Το τελωνείο συνεργάζεται με τον κάθε αερομεταφορέα προκειμένου να εξασφαλίσει ότι οι αιτήσεις διαβίβασης δεδομένων PNR προέλευσης ΕΕ είναι συνετές και ανάλογες, εναρμονισμένες με την ανάγκη να εξασφαλίζεται η ενημερότητα, η ακρίβεια και η πληρότητα των δεδομένων PNR προέλευσης ΕΕ.
               Υπό κανονικές συνθήκες, το τελωνείο ζητά αρχική διαβίβαση δεδομένων PNR προέλευσης ΕΕ 72 ώρες πριν από την προγραμματισμένη αναχώρηση και ζητά μέχρι πέντε τακτικές διαβιβάσεις δεδομένων PNR προέλευσης ΕΕ σε σχέση με τη συγκεκριμένη πτήση. Ανεξάρτητα από το χρονικό πλαίσιο των 72 ωρών, το τελωνείο μπορεί επιπλέον να απαιτήσει ad hoc προωθήσεις δεδομένων όταν αυτό είναι αναγκαίο προκειμένου να αντιμετωπισθούν συγκεκριμένες απειλές κατά της πτήσης, του συνόλου πτήσεων, της διαδρομής ή άλλων περιστάσεων που συνδέονται με τους σκοπούς του άρθρου 5 παράγραφος 1. Κατά την άσκηση της διακριτικής αυτής ευχέρειας, το τελωνείο ενεργεί κατά τρόπο συνετό και ανάλογο.

         Διατήρηση δεδομένων

               12.

               Το τελωνείο δεν διατηρεί τα δεδομένα PNR προέλευσης ΕΕ για διάστημα άνω των τρεισήμισι ετών από την ημερομηνία κατά την οποία τα παραλαμβάνει, μετά την οποία τα δεδομένα μπορούν να αρχειοθετηθούν για δύο ακόμα έτη. Τα αρχειοθετημένα δεδομένα PNR μπορούν να προσπελαστούν μόνο σε ανά περίπτωση βάση για λόγους ερευνών.

               13.

               Κατ’ εξαίρεση από την παράγραφο 12, τα δεδομένα PNR προέλευσης ΕΕ που το τελωνείο έχει καταστήσει ανώνυμα δεν χρειάζεται να αρχειοθετηθούν, αλλά εν πάση περιπτώσει δεν διατηρούνται από το τελωνείο ή άλλες υπηρεσίες για πάνω από πεντέμισι έτη από την ημερομηνία που τα παρέλαβε το τελωνείο.

               14.

               Το τελωνείο διαγράφει τα δεδομένα PNR προέλευσης ΕΕ κατά τη λήξη της προθεσμίας αυτής, εκτός από τις περιπτώσεις που προβλέπονται στην παράγραφο 15.

               15.

               Δεδομένα που αφορούν εκκρεμείς δικαστικές διαδικασίες ή έρευνες για διαπραχθέντα εγκλήματα μπορούν να διατηρηθούν έως ότου ολοκληρωθούν οι διαδικασίες ή οι έρευνες. Το ζήτημα της διατήρησης δεδομένων θα εξεταστεί στο πλαίσιο της αναθεώρησης που θα διεξαχθεί σύμφωνα με το άρθρο 11 της παρούσας συμφωνίας.

         Πρόσβαση και προστασία
   Προστασία της ιδιωτικής ζωής

               16.

               Ο νόμος Privacy Act 1988 (Cth) (Privacy Act) διέπει τη συλλογή, τη χρήση, την αποθήκευση και κοινολόγηση, την ασφάλεια, την πρόσβαση και την αλλαγή των προσωπικών πληροφοριών που κατέχουν οι περισσότερες αυστραλιανές κυβερνητικές αρχές και υπηρεσίες. Το τελωνείο υπόκειται στον Privacy Act και οφείλει να χειρίζεται τα δεδομένα PNR προέλευσης ΕΕ σύμφωνα με αυτόν.

         Κοινολόγηση δεδομένων και πληροφοριών PNR

               17.

               Δεδομένα PNR τα οποία παρέχονται εκ μέρους ή εξ ονόματος ενός ατόμου κοινολογούνται στο άτομο σύμφωνα με τους νόμους Privacy Act και Freedom of Information Act 1982 (Cth) (FOI Act) (FOI Act), εάν το ζητήσει. Το τελωνείο δεν γνωστοποιεί δεδομένα PNR στο κοινό, παρά μόνο στα υποκείμενα των δεδομένων ή στους εκπροσώπους τους, σύμφωνα με το αυστραλιανό δίκαιο. Αιτήματα για πρόσβαση σε προσωπικές πληροφορίες που περιλαμβάνονται στα δεδομένα PNR τα οποία υπέβαλε ο αιτών μπορούν να υποβάλλονται προς το τελωνείο.

         Μέτρα προστασίας δεδομένων — Privacy Act 1988 (Cth)

               18.

               Κάθε προσωπική πληροφορία την οποία διατηρεί το τελωνείο και η οποία είναι «προσωπική πληροφορία» κατά την έννοια, και για τους σκοπούς, του Privacy Act, πρέπει να καλύπτει τις απαιτήσεις του Privacy Act για την προστασία τέτοιων πληροφοριών. Το τελωνείο οφείλει να χειρίζεται τις πληροφορίες PNR σύμφωνα με τον Privacy Act, μεταξύ άλλων και όσον αφορά τη συλλογή, χρήση, αποθήκευση, ασφάλεια, πρόσβαση, αλλαγή και κοινολόγηση των δεδομένων αυτών.

               19.

               Καταγγελίες εκ μέρους ατόμων για τον τρόπο με τον οποίο το τελωνείο χειρίστηκε τα δεδομένα τους υποβάλλονται απευθείας στο τελωνείο και εν συνεχεία, βάσει του Privacy Act, στον επίτροπο ιδιωτικής ζωής.

         Μέτρα προστασίας δεδομένων — Έλεγχοι ιδιωτικής ζωής

               20.

               Ο ανεξάρτητος επίτροπος ιδιωτικής ζωής της Αυστραλίας μπορεί να ερευνά αν οι υπηρεσίες συμμορφώνονται με τον Privacy Act, και να παρακολουθεί και να ερευνά κατά πόσον το τελωνείο συμμορφώνεται με τον Privacy Act.

               21.

               Βάσει του Privacy Act, το τελωνείο έχει θέσει σε ισχύ ρυθμίσεις προκειμένου το Γραφείο του επιτρόπου ιδιωτικής ζωής να αναλαμβάνει τακτικούς επίσημους λογιστικούς ελέγχους όλων των πτυχών της πολιτικής και των διαδικασιών χρήσης, χειρισμού και πρόσβασης των δεδομένων PNR προέλευσης ΕΕ εκ μέρους του τελωνείου. Επιπλέον, το τελωνείο διαθέτει το δικό του πρόγραμμα εσωτερικού λογιστικού ελέγχου που αποσκοπεί στην εξασφάλιση των υψηλότερων επιπέδων προστασίας των πληροφοριών περί επιβατών και των δεδομένων PNR προέλευσης ΕΕ.

         Μέτρα προστασίας δεδομένων — Freedom of Information Act 1982 (Cth)

               22.

               Το τελωνείο υπόκειται στο νόμο FOI, ο οποίος του επιβάλλει να γνωστοποιεί τα έγγραφα σε όποιον τα ζητά, με την επιφύλαξη των εξαιρέσεων και των απαλλαγών που προβλέπει ο νόμος FOI. Ο FOI επιβάλλει οι αποφάσεις περί απαλλαγών να λαμβάνονται σε ανά περίπτωση βάση. Υπάρχει μια σειρά απαλλαγών στο νόμο FOI με σκοπό την προστασία ευαίσθητων πληροφοριών, μεταξύ των οποίων απαλλαγές που προστατεύουν την κοινολόγηση εγγράφων τα οποία θίγουν την εθνική ασφάλεια, την άμυνα, τις διεθνείς σχέσεις, την επιβολή του νόμου, την προστασία της δημόσιας ασφάλειας και την ιδιωτική ζωή του ατόμου. Το τελωνείο ενημερώνει την ΕΕ για κάθε απόφαση που αφορά τη δημόσια κοινολόγηση δεδομένων PNR προέλευσης ΕΕ στο πλαίσιο του νόμου FOI μέσα σε ένα μήνα αφότου ληφθεί η απόφαση.

               23.

               Αιτήσεις διόρθωσης των δεδομένων PNR που περιέχονται στη βάση δεδομένων του τελωνείου μπορούν να υποβληθούν άμεσα στο τελωνείο βάσει του FOI ή του Privacy Act.

         Άλλα μέτρα προστασίας — Ombudsman Act 1976 (Cth)

               24.

               Οι επιβάτες των πτήσεων έχουν δικαίωμα να διαμαρτυρηθούν στο Μεσολαβητή της Κοινοπολιτείας σχετικά με τον τρόπο με τον οποίο τους μεταχειρίσθηκε το τελωνείο όταν περνούσαν τα σύνορα βάσει του Ombudsman Act 1976 (Cth).

         Τελωνειακά μέτρα ασφαλείας δεδομένων PNR

               25.

               Το τελωνείο εξακολουθεί να διατηρεί σε ισχύ τα ακόλουθα μέτρα ασφάλειας δεδομένων:

                           i)

                           η πρόσβαση στα δεδομένα PNR περιορίζεται σε περιορισμένο αριθμό ανώτερων λειτουργών εντός του τελωνείου, ειδικά εξουσιοδοτημένους από τον διευθυντή των τελωνείων βάσει του Customs Act 1901 (Cth) για σκοπούς επεξεργασίας δεδομένων PNR· και

                           ii)

                           λειτουργεί ένα ολοκληρωμένο φυσικό και ηλεκτρονικό σύστημα ασφάλειας για δεδομένα PNR –δηλαδή ένα σύστημα και ένα δίκτυο υπολογιστών που:

                                       α)

                                       απομονώνει τα δεδομένα PNR από το γενικό τελωνειακό περιβάλλον και είναι χωριστό από όλα τα άλλα συστήματα και τα δίκτυα ΤΠ του τελωνείου·

                                       β)

                                       βρίσκεται σε έναν ασφαλή, περιορισμένο χώρο πρόσβασης του τελωνείου στην Αυστραλία· και

                                       γ)

                                       απαιτεί ένα ασφαλές, διαστρωματωμένο επίπεδο κωδικών πρόσβασης στα δεδομένα PNR.

         Επιβολή

               26.

               Διοικητικά, αστικά και ποινικά μέτρα, περιλαμβανομένου του δικαιώματος κάθε υποκειμένου των δεδομένων να έχει πρόσβαση σε διοικητικά ή δικαστικά μέσα επανόρθωσης, είναι διαθέσιμα βάσει του αυστραλιανού δικαίου για παραβιάσεις αυστραλιανών νόμων και κανόνων περί ιδιωτικής ζωής και για κοινολόγηση πληροφοριών. Για παράδειγμα, οι νόμοι Crimes Act 1914 (Cth), Public Service Act 1999 (Cth), Customs Administration Act 1985 (Cth), Australian Federal Police Act 1979 (Cth) και οι εσωτερικοί πειθαρχικοί κώδικες των υπηρεσιών που αναφέρονται αναλυτικά στο συνημμένο σχεδιάγραμμα, προβλέπουν κυρώσεις, μέχρι και φυλάκιση, σε περίπτωση παραβιάσεων.

         Συνεργασία

               27.

               Προκειμένου να ευνοηθεί η αστυνομική και δικαστική συνεργασία, το τελωνείο ενθαρρύνει τη μεταφορά αναλυτικών πληροφοριών που απορρέουν από τα δεδομένα PNR εκ μέρους των αυστραλιανών κυβερνητικών αρχών προς τις αστυνομικές και δικαστικές αρχές των ενδιαφερόμενων κρατών μελών στην ΕΕ και, εάν συντρέχει περίπτωση, προς την Europol και την Eurojust, εφόσον η αυστραλιανή κυβέρνηση κρίνει επαρκή τα μέτρα προστασίας των δεδομένων εντός της ΕΕ.

         Συνημμένο σχεδιάγραμμα
   Για τους σκοπούς της παραγράφου 2 του παρόντος παραρτήματος, απαριθμούνται με αλφαβητική σειρά τα κάτωθι:

               1.

               Η Αυστραλιανή Επιτροπή Εγκλήματος·

               2.

               Η Αυστραλιανή Ομοσπονδιακή Αστυνομία·

               3.

               Η Αυστραλιανή Οργάνωση Πληροφοριών Ασφαλείας·

               4.

               Ο Διευθυντής της Εισαγγελίας της Κοινοπολιτείας· και

               5.

               Το Υπουργείο Μετανάστευσης και Πολιτειότητας.


Avis juridique important

|

31996D0623

96/623/ΕΚ: Απόφαση του Συμβουλίου της 25ης Οκτωβρίου 1996 σχετικά με τη σύναψη της συμφωνίας υπό μορφή ανταλλαγής επιστολών όσον αφορά την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε για την αλιεία ανοικτά των ακτών του Σάο Τομέ και Πρίνσιπε, κατά την περίοδο από 1ης Ιουνίου 1996 έως 31 Μαΐου 1999

Επίσημη Εφημερίδα αριθ. L 279 της 31/10/1996 σ. 0030 - 0031

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Οκτωβρίου 1996 σχετικά με τη σύναψη της συμφωνίας υπό μορφή ανταλλαγής επιστολών όσον αφορά την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε για την αλιεία ανοικτά των ακτών του Σάο Τομέ και Πρίνσιπε, κατά την περίοδο από 1ης Ιουνίου 1996 έως 31 Μαΐου 1999 (96/623/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τομέ και Πρίνσιπε για την αλιεία ανοικτά των ακτών του Σάο Τομέ και Πρίνσιπε (1),την πρόταση της Επιτροπής,Εκτιμώντας:ότι η Κοινότητα και η Λαϊκή Δημοκρατία του Σάο Τομέ και Πρίνσιπε προέβησαν σε διαπραγματεύσεις για τον καθορισμό των τροποποιήσεων ή προσθηκών που πρέπει να εισαχθούν στην εν λόγω συμφωνία κατά το τέλος της περιόδου εφαρμογής του πρωτοκόλλου που έχει προσαρτηθεί στην εν λόγω συμφωνία 7ότι, κατόπιν αυτών των διαπραγματεύσεων, μονογραφήθηκε ένα νέο πρωτόκολλο στις 23 Μαΐου 1996 7ότι με το εν λόγω πρωτόκολλο οι αλιείς της Κοινότητας μπορούν να αλιεύουν στα ύδατα που υπάγονται στην κυριαρχία ή την δικαιοδοσία του Σάο Τομέ και Πρίνσιπε για την περίοδο από 1ης Ιουνίου 1996 έως τις 31 Μαΐου 1999 7ότι προκειμένου να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί το εν λόγω πρωτόκολλο το συντομότερο δυνατόν 7 ότι, για το λόγο αυτό, τα δύο μέρη μονογράφησαν μια συμφωνία με τη μορφή ανταλλαγής επιστολών που προβλέπει την εφαρμογή, σε προσωρινή βάση, του μονογραφηθέντος πρωτοκόλλου από την επομένη της ημερομηνίας λήξεως του ισχύοντος πρωτοκόλλου 7 ότι θα πρέπει να εγκριθεί συμφωνία υπό μορφή ανταλλαγής επιστολών με την επιφύλαξη οριστικής απόφασης δυνάμει του άρθρου 43 της συνθήκης 7ότι θα πρέπει να καθορισθεί η μέθοδος κατανομής των αλιευτικών δυνατοτήτων μεταξύ των κρατών μελών με βάση την παραδοσιακή κατανομή αλιευτικών δυνατοτήτων στο πλαίσιο της αλιευτικής συμφωνίας,ΑΠΟΦΑΣΙΖΕΙ:Άρθρο 1 Η συμφωνία υπό μορφή ανταλλαγής επιστολής σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας του Σάο Τομέ και Πρίνσιπε όσον αφορά την αλιεία στα ανοικτά των ακτών του Σάο Τομέ και Πρίνσιπε, κατά την περίοδο από 1ης Ιουνίου 1996 έως 31 Μαΐου 1999, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2 Οι αλιευτικές δυνατότητες που καθορίστηκαν με το πρωτόκολλο, κατανέμονται μεταξύ των κρατών μελών σύμφωνα με την ακόλουθη μέθοδο:- θυνναλιευτικά γρι - γρι με ψυκτικές εγκαταστάσεις: Γαλλία 18, Ισπανία 19,- θυνναλιευτικά με καλάμι: Γαλλία 7,- παραγαδιάρικα σκάφη επιφάνειας: Ισπανία 20, Πορτογαλία 5.Εάν οι αιτήσεις αδειών των εν λόγω κρατών μελών δεν εξαντλήσουν τις αλιευτικές δυνατότητες που καθορίζονται από το πρωτόκολλο, η Επιτροπή μπορεί να λάβει υπόψη τις αιτήσεις αδειών οποιουδήποτε άλλου κράτους μέλους.Άρθρο 3 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία με τη μορφή ανταλλαγής επιστολών δεσμεύοντας την Κοινότητα.Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 25 Οκτωβρίου 1996.Για το ΣυμβούλιοΟ ΠρόεδροςE. KENNY(1) ΕΕ αριθ. L 54 της 25. 2. 1984, σ. 2.


title: 2011/194/ΕΕ: Απόφαση του Συμβουλίου, της 7ης Μαρτίου 2011 , για τη σύναψη συμφωνίας της Γενεύης για το εμπόριο μπανανών μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας και συμφωνίας για το εμπόριο μπανανών μεταξύ της Ευρωπαϊκής Ένωσης και των Ηνωμένων Πολιτειών

text:
               4.4.2011

               EL

               Επίσημη Εφημερίδα της Ευρωπαϊκής Ένωσης

               L 88/66

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Μαρτίου 2011
   για τη σύναψη συμφωνίας της Γενεύης για το εμπόριο μπανανών μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας και συμφωνίας για το εμπόριο μπανανών μεταξύ της Ευρωπαϊκής Ένωσης και των Ηνωμένων Πολιτειών
   (2011/194/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση 2010/314/ΕΕ του Συμβουλίου (1), η συμφωνία της Γενεύης για το εμπόριο μπανανών μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας και η συμφωνία για το εμπόριο μπανανών μεταξύ της Ευρωπαϊκής Ένωσης και των Ηνωμένων Πολιτειών της Αμερικής, υπεγράφη εξ ονόματος της Ευρωπαϊκής Ένωσης, στις 31 Μαΐου 2010 και στις 8 Ιουνίου 2010 αντίστοιχα, με την επιφύλαξη σύναψής τους σε μεταγενέστερη ημερομηνία.

               (2)

               Κρίνεται σκόπιμο να εγκριθούν οι δύο αυτές συμφωνίες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνονται οι κάτωθι συμφωνίες:

               α)

               η συμφωνία της Γενεύης για το εμπόριο μπανανών μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας (2) (η «συμφωνία της Γενεύης»)·

               β)

               η συμφωνία για το εμπόριο μπανανών μεταξύ της Ευρωπαϊκής Ένωσης και των Ηνωμένων Πολιτειών της Αμερικής (3) (η «συμφωνία ΕΕ/ΗΠΑ»).

         Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στην παράγραφο 8 στοιχείο α) της συμφωνίας της Γενεύης και στην παράγραφο 6 της συμφωνίας ΕΕ/ΗΠΑ, προκειμένου να εκφραστεί η συναίνεση της Ένωσης να δεσμευτεί από τις εν λόγω συμφωνίες.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 7 Μαρτίου 2011.

            Για το Συμβούλιο

            Ο Πρόεδρος

         CZOMBA S.

      (1)  ΕΕ L 141 της 9.6.2010, σ. 1.

      (2)  ΕΕ L 141 της 9.6.2010, σ. 3.

      (3)  ΕΕ L 141 της 9.6.2010, σ. 6.


Avis juridique important

|

31994D0981

94/981/ΕΚ: Απόφαση του Συμβουλίου της 22ας Δεκεμβρίου 1994 σχετικά με τη σύναψη του δεύτερου πρόσθετου πρωτοκόλλου της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου

Επίσημη Εφημερίδα αριθ. L 378 της 31/12/1994 σ. 0001 - 0004 Φινλανδική ειδική έκδοση: Κεφάλαιο 11 τόμος 37 σ. 0290  Σουηδική ειδική έκδοση: Κεφάλαιο 11 τόμος 37 σ. 0290

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Δεκεμβρίου 1994σχετικά με τη  σύναψη του δεύτερου πρόσθετου πρωτοκόλλου της ευρωπαϊκής συμφωνίας μεταξύ των Ευρωπαϊκών Κοινοτήτων  και των κρατών μελών τους, αφενός, και της Δημοκρατίας της Βουλγαρίας, αφετέρου, καθώς και της  ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής  Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της  Βουλγαρίας, αφετέρου(94/981/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το  άρθρο 228 παράγραφος 2 πρώτη πρόταση, τα συμπεράσματα του Ευρωπαϊκού Συμβουλίου που πραγματοποιήθηκε στο Έσεν στις 9 και 10 Δεκεμβρίου  1994, την πρόταση της Επιτροπής, Εκτιμώντας: ότι η Επιτροπή διαπραγματεύθηκε εξ ονόματος των Κοινοτήτων ένα δεύτερο πρόσθετο πρωτόκολλο της  ενδιάμεσης συμφωνίας (1) σχετικά με το εμπόριο και εμπορικά θέματα, καθώς και της ευρωπαϊκής  συμφωνίας με τη Δημοκρατία της Βουλγαρίας 7ότι είναι σκόπιμη η έγκριση του εν λόγω δεύτερου  πρόσθετου πρωτοκόλλου, ΑΠΟΦΑΣΙΖΕΙ: Άρθρο 1Εγκρίνεται εξ ονόματος της Ευρωπαϊκής Κοινότητας το δεύτερο πρόσθετο  πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους,  αφενός, και της Δημοκρατίας της Βουλγαρίας, αφετέρου, καθώς και της ενδιάμεσης συμφωνίας σχετικά με  το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής  Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου. Το κείμενο του δεύτερου πρόσθετου πρωτοκόλλου επισυνάπτεται στην παρούσα απόφαση. Άρθρο 2Οι διατάξεις για την εφαρμογή του άρθρου 3 του δεύτερου πρόσθετου πρωτόκολλου,  προκειμένου περί των γεωργικών προϊόντων που υπάγονται στο παράρτημα ΙΙ της συνθήκης και  υπόκεινται, στο πλαίσιο της κοινής οργάνωσης αγοράς, σε σύστημα εισφορών ή σε τελωνειακούς δασμούς,  καθώς και προκειμένου περί των προϊόντων που υπάγονται στους κωδικούς ΣΟ 0711 90 40, 2003 10 20 και  2003 10 30, θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ)  αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του  γάλακτος και των γαλακτοκομικών προϊόντων (2) ή στις αντίστοιχες διατάξεις άλλων κανονισμών για τη  θέσπιση κοινής οργάνωσης των γεωργικών αγορών. Στο βαθμό που η εφαρμογή της συμφωνίας επιβάλλει την  ανάπτυξη στενής συνεργασίας με τη Βουλγαρία, η Επιτροπή δύναται να λαμβάνει κάθε μέτρο που είναι  αναγκαίο για τη διασφάλιση αυτής της συνεργασίας. Άρθρο 3Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει το δεύτερο πρόσθετο πρωτόκολλο εξ ονόματος της Ευρωπαϊκής Κοινότητας. Ο Πρόεδρος του Συμβουλίου προβαίνει στην κοινοποίηση η οποία προβλέπεται στο άρθρο 8 του δεύτερου  πρόσθετου πρωτοκόλλου εξ ονόματος της Ευρωπαϊκής Κοινότητας. Βρυξέλλες, 22 Δεκεμβρίου 1994. Για το ΣυμβούλιοΟ ΠρόεδροςH. SEEHOFER(1) ΕΕ αριθ. L 323 της 23. 12. 1993, σ.  2. (2) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον  κανονισμό (ΕΚ) αριθ. 1880/94 (ΕΕ αριθ. L 197 της 30. 7. 1994, σ. 21).


title: Απόφαση του διοικητικού συμβουλίου της Ευρωπόλ, της 4ης Ιουνίου 2009 , σχετικά με τις προϋποθέσεις επεξεργασίας δεδομένων δυνάμει του άρθρου 10 παράγραφος 4 της απόφασης Ευρωπόλ

text:
               29.12.2009

               EL

               Επίσημη Εφημερίδα της Ευρωπαϊκής Ένωσης

               L 348/1

      ΑΠΌΦΑΣΗ ΤΟΥ ΔΙΟΙΚΗΤΙΚΟΫ ΣΥΜΒΟΥΛΊΟΥ ΤΗΣ ΕΥΡΩΠΌΛ

   της 4ης Ιουνίου 2009
   σχετικά με τις προϋποθέσεις επεξεργασίας δεδομένων δυνάμει του άρθρου 10 παράγραφος 4 της απόφασης Ευρωπόλ
   (2009/1010/ΔΕΥ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,
   Έχοντας υπόψη την απόφαση του Συμβουλίου για την ίδρυση Ευρωπαϊκής Αστυνομικής Υπηρεσίας (Ευρωπόλ) της 6ης Απριλίου 2009 (1) (εφεξής «απόφαση Ευρωπόλ») και συγκεκριμένα το άρθρο 10 παράγραφος 4,
   Εκτιμώντας τα ακόλουθα:

               (1)

               Το Διοικητικό Συμβούλιο, κατόπιν πρότασης του Διευθυντή και έπειτα από διαβούλευση με την Κοινή Εποπτική Αρχή, καθορίζει τους όρους που σχετίζονται με την επεξεργασία δεδομένων προκειμένου να εξακριβώνεται κατά πόσον τα δεδομένα αυτά έχουν σχέση με την εκτέλεση των καθηκόντων της Ευρωπόλ και δύνανται να συμπεριληφθούν στα συστήματα επεξεργασίας πληροφοριών της, ιδίως όσον αφορά την πρόσβαση στα δεδομένα και τη χρήση τους, καθώς και τις προθεσμίες για την αποθήκευση και τη διαγραφή των δεδομένων.

               (2)

               Το Διοικητικό Συμβούλιο, κατά την έγκριση της παρούσας απόφασης, λαμβάνει υπόψη τις αρχές της σύμβασης του Συμβουλίου της Ευρώπης για την προστασία του ατόμου κατά τη μηχανογράφηση στοιχείων προσωπικής φύσεως της 28ης Ιανουαρίου 1981 και της σύστασης αριθ. R (87)15 της Επιτροπής Υπουργών του Συμβουλίου της Ευρώπης της 17ης Σεπτεμβρίου 1987 για τη ρύθμιση της χρήσεως των δεδομένων προσωπικού χαρακτήρα στον αστυνομικό τομέα.

               (3)

               Η απόφαση του Διοικητικού Συμβουλίου θα υποβληθεί στο Συμβούλιο προς έγκριση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τον σκοπό της παρούσας απόφασης:

               α)

               ως «δεδoμέvα πρoσωπικoύ χαρακτήρα» vooύvται oι πληρoφoρίες πoυ αφoρoύv κατovoμαζόμεvo ή αvαγvωρίσιμo φυσικό πρόσωπo: ως πρόσωπo τoυ oπoίoυ η ταυτότητα μπoρεί vα εξακριβωθεί λoγίζεται τo πρόσωπo εκείvo πoυ μπoρεί vα πρoσδιoριστεί, άμεσα ή έμμεσα, ιδίως βάσει αριθμoύ ταυτότητας ή βάσει εvός ή περισσoτέρωv συγκεκριμέvωv στoιχείωv πoυ χαρακτηρίζoυv τηv υπόστασή τoυ από φυσική, βιoλoγική, ψυχoλoγική, oικovoμική, πoλιτιστική ή κoιvωvική άποψη·

               β)

               ως «επεξεργασία δεδομένων προσωπικού χαρακτήρα» νοείται κάθε εργασία ή σειρά εργασιών που πραγματοποιούνται με ή χωρίς τη βοήθεια αυτοματοποιημένων διαδικασιών και εφαρμόζονται σε δεδομένα προσωπικού χαρακτήρα, όπως η συλλογή, η καταχώρηση, η οργάνωση, η αποθήκευση, η προσαρμογή ή η τροποποίηση, η ανάκτηση, η πρόσβαση στις πληροφορίες, η χρήση, η κοινολόγηση μέσω διαβίβασης, η διάδοση ή κάθε άλλη μορφή διάθεσης, η εναρμόνιση ή ο συνδυασμός, καθώς και το κλείδωμα, η διαγραφή ή η καταστροφή·

               γ)

               ως «συστήματα επεξεργασίας πληροφοριών» νοείται το σύστημα πληροφοριών Ευρωπόλ, τα αρχεία εργασίας προς ανάλυση και άλλα συστήματα επεξεργασίας δεδομένων προσωπικού χαρακτήρα, όπως αναφέρονται στο άρθρο 10 παράγραφος 1 της απόφασης Ευρωπόλ·

               δ)

               ως «σύστημα πληροφοριών Ευρωπόλ» νοείται το σύστημα που αναφέρεται στο άρθρο 11 παράγραφος 1 της απόφασης Ευρωπόλ·

               ε)

               ως «αρχείο δεδομένων εργασίας προς ανάλυση» νοείται αρχείο το οποίο έχει ανοιχθεί με σκοπό τη ανάλυση, όπως αναφέρεται στο άρθρο 14 της απόφασης Ευρωπόλ·

               στ)

               ως «φορείς της ΕΕ» νοούνται θεσμικά όργανα, φορείς και οργανισμοί που έχουν ιδρυθεί δυνάμει της συνθήκης για την Ευρωπαϊκή Ένωση ή των συνθηκών για την ίδρυση των Ευρωπαϊκών Κοινοτήτων, όπως αναφέρονται στο άρθρο 22 παράγραφος 1 της απόφασης Ευρωπόλ·

               ζ)

               ως «τρίτα μέρη» νοούνται τα τρίτα κράτη ή οργανισμοί όπως αναφέρονται στο άρθρο 23 παράγραφος 1 της απόφασης Ευρωπόλ·

               η)

               ως «δεόντως εξουσιοδοτημένοι υπάλληλοι της Ευρωπόλ» νοούνται οι υπάλληλοι της Ευρωπόλ στους οποίους η Διεύθυνση της Ευρωπόλ έχει δώσει το δικαίωμα επεξεργασίας των δεδομένων προσωπικού χαρακτήρα δυνάμει της παρούσας απόφασης.

         Άρθρο 2
   Πεδίο εφαρμογής
   Η παρούσα απόφαση εφαρμόζεται σε δεδομένα προσωπικού χαρακτήρα τα οποία διαβιβάζονται στην Ευρωπόλ προκειμένου να εξακριβώνεται κατά πόσον τα δεδομένα αυτά έχουν σχέση με την εκτέλεση των καθηκόντων της και δύνανται να συμπεριληφθούν στα συστήματα επεξεργασίας πληροφοριών της, με τις ακόλουθες εξαιρέσεις:

               α)

               τα δεδομένα προσωπικού χαρακτήρα που εισήχθησαν στο σύστημα πληροφοριών Ευρωπόλ δυνάμει του άρθρου 13 παράγραφος 1 της απόφασης Ευρωπόλ·

               β)

               τα δεδομένα προσωπικού χαρακτήρα που παρασχέθηκαν από κράτος μέλος, φορέα της ΕΕ ή τρίτο μέρος για τη συμπερίληψή τους σε ειδικό αρχείο δεδομένων εργασίας προς ανάλυση, καθώς και τα δεδομένα προσωπικού χαρακτήρα που εισήχθησαν σε αρχείο δεδομένων εργασίας προς ανάλυση κατά το άρθρο 14 της απόφασης Ευρωπόλ·

               γ)

               τα δεδομένα προσωπικού χαρακτήρα που παρέχονται στην Ευρωπόλ για συμπερίληψη σε άλλο ειδικό σύστημα επεξεργασίας δεδομένων προσωπικού χαρακτήρα, όπως αναφέρεται στο άρθρο 10 παράγραφος 1 τελευταία φράση της απόφασης Ευρωπόλ.

         Άρθρο 3
   Πρόσβαση και χρήση
   1.   Η πρόσβαση στα δεδομένα προσωπικού χαρακτήρα τα οποία επεξεργάζεται η Ευρωπόλ δυνάμει της παρούσας απόφασης περιορίζεται στους δεόντως εξουσιοδοτημένους υπαλλήλους της Ευρωπόλ.
   2.   Με την επιφύλαξη του άρθρου 17 της απόφασης Ευρωπόλ, η χρήση των δεδομένων προσωπικού χαρακτήρα που επεξεργάζεται η Ευρωπόλ δυνάμει της παρούσας απόφασης επιτρέπεται αποκλειστικά και μόνο προκειμένου να εξακριβωθεί κατά πόσον τα δεδομένα αυτά έχουν σχέση με την εκτέλεση των καθηκόντων της και δύνανται να συμπεριληφθούν στα συστήματα επεξεργασίας πληροφοριών της.
   3.   Όταν η Ευρωπόλ εξακριβώσει ότι τα δεδομένα έχουν σχέση με την εκτέλεση των καθηκόντων της και δύνανται να συμπεριληφθούν στο σύστημα πληροφοριών Ευρωπόλ, η Ευρωπόλ προτείνει στο διαβιβάζον κράτος μέλος να καταχωρίσει τα δεδομένα στο σύστημα πληροφοριών Ευρωπόλ, σύμφωνα με το άρθρο 13 παράγραφος 1 της απόφασης Ευρωπόλ. Εάν το κράτος μέλος δεν συμμορφωθεί προς την πρόταση της Ευρωπόλ, εφαρμόζεται το άρθρο 5 της παρούσας απόφασης.
   Άρθρο 4
   Κανόνες για την προστασία των δεδομένων προσωπικού χαρακτήρα και την ασφάλεια των δεδομένων
   1.   Η Ευρωπόλ, κατά την επεξεργασία δεδομένων προσωπικού χαρακτήρα δυνάμει της παρούσας απόφασης, συμμορφώνεται προς τους κανόνες για την προστασία των δεδομένων προσωπικού χαρακτήρα και την ασφάλεια των δεδομένων που περιλαμβάνονται στην απόφαση Ευρωπόλ, και ιδίως στα άρθρα 18, 27, και 35, καθώς και προς τους κανόνες που εγκρίνονται για την εφαρμογή τους.
   2.   Σε περίπτωση που η Ευρωπόλ αποφασίσει να συμπεριλάβει τέτοιου είδους δεδομένα στα συστήματα επεξεργασίας πληροφοριών καθώς και να τα διαγράψει ή να τα καταστρέψει, ενημερώνει σχετικά το κράτος μέλος, τον φορέα της ΕΕ ή το τρίτο μέρος που παρείχε τα δεδομένα αυτά.
   Άρθρο 5
   Προθεσμία αποθήκευσης των δεδομένων
   1.   Η απόφαση σχετικά με τη χρήση δεδομένων προσωπικού χαρακτήρα σύμφωνα με το άρθρο 3 παράγραφος 2 λαμβάνεται το συντομότερο δυνατό και, σε κάθε περίπτωση, το αργότερο έξι μήνες από την ημερομηνία παραλαβής των δεδομένων αυτών από την Ευρωπόλ.
   2.   Ελλείψει τέτοιας απόφασης κατά τη λήξη της ανωτέρω 6μηνης περιόδου, τα εν λόγω δεδομένα προσωπικού χαρακτήρα διαγράφονται ή καταστρέφονται και το κράτος μέλος, ο φορέας της ΕΕ ή το τρίτο μέρος που τα παρείχε ενημερώνεται σχετικά.
   Άρθρο 6
   Ευθύνη
   Η ευθύνη για τη διασφάλιση της συμμόρφωσης προς τα άρθρα 3, 4 και 5 της παρούσας απόφασης βαρύνει την Ευρωπόλ.
   Άρθρο 7
   Έναρξη ισχύος
   Η παρούσα απόφαση τίθεται σε ισχύ την ίδια ημέρα με την ημερομηνία εφαρμογής της απόφασης Ευρωπόλ.

      Χάγη, 4 Ιουνίου 2009.
      Εγριθείσα από το Συμβούλιο στις 30 Νοεμβρίου 2009.

            Ο Πρόεδρος

         S. CLERTON

      (1)  ΕΕ L 121 της 15.5.2009, σ. 37.


title: 2014/28/ΕΕ: Απόφαση της Ευρωπαϊκής Κεντρικής Τράπεζας, της 29ης Αυγούστου 2013 , σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (ΕΚΤ/2013/26)

text:
               21.1.2014

               EL

               Επίσημη Εφημερίδα της Ευρωπαϊκής Ένωσης

               L 16/47

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 29ης Αυγούστου 2013
   σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών
   (ΕΚΤ/2013/26)
   (2014/28/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 30,
   Εκτιμώντας τα ακόλουθα:

               (1)

               Η απόφαση ΕΚΤ/2013/28, της 29ης Αυγούστου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (1), προβλέπει την αναπροσαρμογή της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής «κλείδα κατανομής») σύμφωνα με το άρθρο 29.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «καταστατικό του ΕΣΚΤ») και καθορίζει, με ισχύ από την 1η Ιανουαρίου 2014, τις νέες σταθμίσεις που αποδίδονται σε κάθε εθνική κεντρική τράπεζα (ΕθνΚΤ) στην αναπροσαρμοσμένη κλείδα κατανομής (εφεξής «σταθμίσεις στην κλείδα κατανομής»).

               (2)

               Οι αναπροσαρμογές στις σταθμίσεις στην κλείδα κατανομής και οι μεταβολές τις οποίες αυτές συνεπάγονται όσον αφορά τα μερίδια των ΕθνΚΤ στο εγγεγραμμένο κεφάλαιο της ΕΚΤ καθιστούν αναγκαία την αναπροσαρμογή των απαιτήσεων με τις οποίες η ΕΚΤ έχει πιστώσει τις ΕθνΚΤ των κρατών μελών με νόμισμα το ευρώ (εφεξής «ΕθνΚΤ της ζώνης του ευρώ») δυνάμει του άρθρου 30.3 του καταστατικού του ΕΣΚΤ και οι οποίες είναι ισοδύναμες προς τις εισφορές των ΕθνΚΤ της ζώνης του ευρώ στα συναλλαγματικά διαθέσιμα της ΕΚΤ (εφεξής «οι απαιτήσεις»). Συνεπώς, οι ΕθνΚΤ της ζώνης του ευρώ των οποίων οι απαιτήσεις αυξάνονται λόγω της αύξησης των σταθμίσεών τους στην κλείδα κατανομής από την 1η Ιανουαρίου 2014 θα πρέπει να πραγματοποιήσουν αντισταθμιστική μεταβίβαση στην ΕΚΤ, ενώ η ΕΚΤ θα πρέπει να πραγματοποιήσει αντισταθμιστική μεταβίβαση στις ΕθνΚΤ της ζώνης του ευρώ των οποίων οι απαιτήσεις μειώνονται λόγω της μείωσης των σταθμίσεών τους στην κλείδα κατανομής.

               (3)

               Σύμφωνα με τις γενικές αρχές της δικαιοσύνης, της ίσης μεταχείρισης και της προστασίας της δικαιολογημένης εμπιστοσύνης, από τις οποίες διέπεται το καταστατικό του ΕΣΚΤ, οι ΕθνΚΤ της ζώνης του ευρώ των οποίων το σχετικό μερίδιο στη συσσωρευμένη αξία ιδίων κεφαλαίων της ΕΚΤ αυξάνεται λόγω των προαναφερόμενων αναπροσαρμογών, θα πρέπει επίσης να πραγματοποιήσουν αντισταθμιστική μεταβίβαση στις ΕθνΚΤ της ζώνης του ευρώ των οποίων τα σχετικά μερίδια μειώνονται.

               (4)

               Οι σταθμίσεις στην κλείδα κατανομής κάθε ΕθνΚΤ της ζώνης του ευρώ έως τις 31 Δεκεμβρίου 2013 και με ισχύ από την 1η Ιανουαρίου 2014 θα πρέπει να εκφράζονται ως ποσοστό του συνολικού κεφαλαίου της ΕΚΤ στο οποίο έχουν εγγραφεί όλες οι ΕθνΚΤ της ζώνης του ευρώ, προκειμένου να υπολογιστεί η αναπροσαρμογή της αξίας του μεριδίου κάθε ΕθνΚΤ της ζώνης του ευρώ στη συσσωρευμένη αξία ιδίων κεφαλαίων της ΕΚΤ.

               (5)

               Συνεπώς απαιτείται η έκδοση νέας απόφασης της ΕΚΤ, η οποία να καταργεί την απόφαση ΕΚΤ/2013/15, της 21ης Ιουνίου 2013, σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών (2), με την επιφύλαξη της εφαρμογής όλων των προϋποθέσεων του άρθρου 4 της απόφασης ΕΚΤ/2013/15.

               (6)

               Σύμφωνα με το άρθρο 1 της απόφασης 2013/387/ΕΕ του Συμβουλίου, της 9ης Ιουλίου 2013, σχετικά με την υιοθέτηση του ευρώ από τη Λετονία την 1η Ιανουαρίου 2014 (3), κατά τα οριζόμενα στο άρθρο 140 παράγραφος 2 της Συνθήκης για τη λειτουργία της Ευρωπαϊκής Ένωσης, η Λετονία πληροί τις αναγκαίες προϋποθέσεις για την υιοθέτηση του ευρώ και η παρέκκλιση υπέρ αυτής κατά το άρθρο 4 της πράξης προσχώρησης του 2003 (4) καταργείται με ισχύ από την 1η Ιανουαρίου 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   α)   «συσσωρευμένη αξία ιδίων κεφαλαίων»: το σύνολο των αποθεματικών της ΕΚΤ, των λογαριασμών αναπροσαρμογής και των εξομοιωμένων προς τα αποθεματικά λογαριασμών, όπως υπολογίζεται από την ΕΚΤ την 31η Δεκεμβρίου 2013. Με την επιφύλαξη του γενικού εννοιολογικού χαρακτήρα του όρου «συσσωρευμένη αξία ιδίων κεφαλαίων», τα αποθεματικά της ΕΚΤ και οι εξομοιωμένοι προς αυτά λογαριασμοί περιλαμβάνουν το γενικό αποθεματικό και τον εξομοιωμένο προς τα αποθεματικά λογαριασμό προβλέψεων για κινδύνους που σχετίζονται με τις συναλλαγματικές ισοτιμίες, τα επιτόκια, τις πιστώσεις και την τιμή του χρυσού·
   β)   «ημερομηνία μεταβίβασης»: η δεύτερη εργάσιμη ημέρα από την έγκριση από το διοικητικό συμβούλιο των χρηματοοικονομικών λογαριασμών της ΕΚΤ για το οικονομικό έτος 2013.
   Άρθρο 2
   Εισφορά στα αποθεματικά και στους εξομοιωμένους προς αυτά λογαριασμούς της ΕΚΤ
   1.   Εάν το μερίδιο μιας ΕθνΚΤ της ζώνης του ευρώ στη συσσωρευμένη αξία ιδίων κεφαλαίων αυξάνεται λόγω της αύξησης της στάθμισής της στην κλείδα κατανομής με ισχύ από την 1η Ιανουαρίου 2014, η συγκεκριμένη ΕθνΚΤ της ζώνης του ευρώ μεταβιβάζει στην ΕΚΤ κατά την ημερομηνία μεταβίβασης το ποσό που καθορίζεται σύμφωνα με την παράγραφο 3.
   2.   Εάν το μερίδιο μιας ΕθνΚΤ της ζώνης του ευρώ στη συσσωρευμένη αξία ιδίων κεφαλαίων μειώνεται λόγω της μείωσης της στάθμισής της στην κλείδα κατανομής με ισχύ από την 1η Ιανουαρίου 2014, η συγκεκριμένη ΕθνΚΤ της ζώνης του ευρώ λαμβάνει από την ΕΚΤ κατά την ημερομηνία μεταβίβασης το ποσό που καθορίζεται σύμφωνα με την παράγραφο 3.
   3.   Το αργότερο την ημέρα της έγκρισης από το διοικητικό συμβούλιο των χρηματοοικονομικών λογαριασμών της ΕΚΤ για το οικονομικό έτος 2013, η ΕΚΤ υπολογίζει και επιβεβαιώνει σε κάθε ΕθνΚΤ της ζώνης του ευρώ το ποσό που η συγκεκριμένη ΕθνΚΤ της ζώνης του ευρώ μεταβιβάζει στην ΕΚΤ, σε περίπτωση που έχει εφαρμογή η παράγραφος 1, ή το ποσό που η συγκεκριμένη ΕθνΚΤ της ζώνης του ευρώ λαμβάνει από την ΕΚΤ σε περίπτωση που έχει εφαρμογή η παράγραφος 2. Με την επιφύλαξη στρογγυλοποίησης, το ποσό που μεταβιβάζεται ή λαμβάνεται υπολογίζεται με πολλαπλασιασμό της συσσωρευμένης αξίας ιδίων κεφαλαίων επί την απόλυτη διαφορά μεταξύ της στάθμισης της ΕθνΚΤ της ζώνης του ευρώ στην κλείδα κατανομής την 31η Δεκεμβρίου 2013 και της στάθμισής της στην κλείδα κατανομής από την 1η Ιανουαρίου 2014 και διαίρεση του γινομένου διά του 100.
   4.   Τα περιγραφόμενα στην παράγραφο 3 ποσά καθίστανται απαιτητά σε ευρώ την 1η Ιανουαρίου 2014, η μεταβίβασή τους όμως πραγματοποιείται κατά την ημερομηνία μεταβίβασης.
   5.   Κατά την ημερομηνία μεταβίβασης, η ΕθνΚΤ της ζώνης του ευρώ ή η ΕΚΤ, που, σύμφωνα με την παράγραφο 1 ή την παράγραφο 2, οφείλει να μεταβιβάσει ορισμένο ποσό, μεταβιβάζει χωριστά και τους τυχόν τόκους επί του ποσού που αντίστοιχα οφείλει και οι οποίοι αφορούν την περίοδο από την 1η Ιανουαρίου 2014 έως την ημερομηνία μεταβίβασης. Οι μεταβιβάζοντες και οι αποδέκτες των εν λόγω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.
   6.   Εάν η συσσωρευμένη αξία ιδίων κεφαλαίων είναι μικρότερη του μηδενός, ο διακανονισμός των μεταβιβαστέων ή ληπτέων σύμφωνα με τις παραγράφους 3 και 5 ποσών πραγματοποιείται προς κατευθύνσεις αντίστροφες αυτών που καθορίζονται στις παραγράφους 3 και 5.
   Άρθρο 3
   Αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων
   1.   Δεδομένου ότι η αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων όσον αφορά τη Latvijas Banka θα ρυθμιστεί με χωριστή απόφαση του διοικητικού συμβουλίου σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξοικειωμένους προς αυτά λογαριασμούς της Ευρωπαϊκής Κεντρικής Τράπεζας από τη Latvijas Banka, το παρόν άρθρο ρυθμίζει την αναπροσαρμογή των απαιτήσεων που ισοδυναμούν προς τα μεταβιβασθέντα από τις λοιπές ΕθνΚΤ της ζώνης του ευρώ συναλλαγματικά διαθέσιμα.
   2.   Οι απαιτήσεις των ΕθνΚΤ της ζώνης του ευρώ προσαρμόζονται με ισχύ από την 1η Ιανουαρίου 2014 σύμφωνα με τις αναπροσαρμοσμένες σταθμίσεις τους στην κλείδα κατανομής. Η αξία των απαιτήσεων των ΕθνΚΤ της ζώνης του ευρώ με ισχύ από την 1η Ιανουαρίου 2014 αναγράφεται στην τρίτη στήλη του πίνακα του παραρτήματος της παρούσας απόφασης.
   3.   Κάθε ΕθνΚΤ της ζώνης του ευρώ θεωρείται, δυνάμει της παρούσας διάταξης και χωρίς να απαιτούνται περαιτέρω διατυπώσεις ή ενέργειες, ότι είτε έχει μεταβιβάσει είτε έχει λάβει την 1η Ιανουαρίου 2014 την απόλυτη αξία της απαίτησης (σε ευρώ) που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος της παρούσας απόφασης, όπου το σύμβολο «–» αναφέρεται σε απαίτηση που η ΕθνΚΤ της ζώνης του ευρώ μεταβιβάζει στην ΕΚΤ και το σύμβολο «+» σε απαίτηση που η ΕΚΤ μεταβιβάζει στην ΕθνΚΤ της ζώνης του ευρώ.
   4.   Την πρώτη ημέρα λειτουργίας του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) μετά την 1η Ιανουαρίου 2014, κάθε ΕθνΚΤ της ζώνης του ευρώ είτε μεταβιβάζει είτε λαμβάνει την απόλυτη αξία του ποσού (σε ευρώ) που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος της παρούσας απόφασης, όπου το σύμβολο «+» αναφέρεται σε ποσό που η ΕθνΚΤ της ζώνης του ευρώ μεταβιβάζει στην ΕΚΤ και το σύμβολο «–» σε ποσό που η ΕΚΤ μεταβιβάζει στην ΕθνΚΤ της ζώνης του ευρώ.
   5.   Την πρώτη ημέρα λειτουργίας του TARGET2 μετά την 1η Ιανουαρίου 2014, η ΕθνΚΤ της ζώνης του ευρώ ή η ΕΚΤ, που, σύμφωνα με την παράγραφο 4, οφείλει να μεταβιβάσει ορισμένο ποσό, μεταβιβάζει χωριστά και τους τυχόν τόκους επί του ποσού που αντίστοιχα οφείλει και οι οποίοι αφορούν την περίοδο από την 1η Ιανουαρίου 2014 έως την ημερομηνία μεταβίβασης. Οι μεταβιβάζοντες και οι αποδέκτες των εν λόγω τόκων είναι οι ίδιοι με τους μεταβιβάζοντες και τους αποδέκτες των ποσών από τα οποία προκύπτουν οι τόκοι.
   Άρθρο 4
   Γενικές διατάξεις
   1.   Οι τόκοι που τυχόν προκύπτουν δυνάμει του άρθρου 2 παράγραφος 5 και του άρθρου 3 παράγραφος 5 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησής του.
   2.   Κάθε μεταβίβαση βάσει του άρθρου 2 παράγραφοι 1, 2 και 5 και του άρθρου 3 παράγραφοι 4 και 5 πραγματοποιείται χωριστά μέσω του TARGET2.
   3.   Η ΕΚΤ και οι ΕθνΚΤ της ζώνης του ευρώ που έχουν την υποχρέωση να πραγματοποιήσουν τυχόν μεταβιβάσεις της παραγράφου 2 δίνουν σε εύθετο χρόνο τις απαραίτητες οδηγίες για τη δέουσα και εμπρόθεσμη εκτέλεση των μεταβιβάσεων αυτών.
   Άρθρο 5
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την 1η Ιανουαρίου 2014.
   2.   Η απόφαση ΕΚΤ/2013/15 καταργείται από την 1η Ιανουαρίου 2014, με την επιφύλαξη, ωστόσο, της εφαρμογής όλων των προϋποθέσεων του άρθρου 4 της απόφασης ΕΚΤ/2013/15.
   3.   Κάθε αναφορά στην απόφαση ΕΚΤ/2013/15 θεωρείται ότι γίνεται στην παρούσα απόφαση.

      Φρανκφούρτη, 29 Αυγούστου 2013.

            Ο Πρόεδρος της ΕΚΤ

         Mario DRAGHI

      (1)  Βλέπε σελίδα 53 της παρούσας Επίσημης Εφημερίδας.

      (2)  ΕΕ L 187 της 6.7.2013, σ. 9.

      (3)  ΕΕ L 195 της 18.7.2013, σ. 24.

      (4)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      ΠΑΡΑΡΤΗΜΑ

         ΑΠΑΙΤΗΣΕΙΣ ΙΣΟΔΥΝΑΜΕΣ ΠΡΟΣ ΤΑ ΜΕΤΑΒΙΒΑΣΘΕΝΤΑ ΣΤΗΝ ΕΚΤ ΣΥΝΑΛΛΑΓΜΑΤΙΚΑ ΔΙΑΘΕΣΙΜΑ

                  (σε ευρώ)

                  ΕθνΚΤ ζώνης ευρώ

                  Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, την 31η Δεκεμβρίου 2013

                  Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, από την 1η Ιανουαρίου 2014

                  Ποσό μεταβίβασης

                  Nationale Bank van België / Banque nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Banc Ceannais na hÉireann / Central Bank of Ireland

                  643 894 038,51

                  672 637 755,83

                  28 743 717,32

                  Τράπεζα της Ελλάδος

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d’Italia

                  7 218 961 423,55

                  7 134 236 998,72

                  –84 724 424,83

                  Κεντρική Τράπεζα της Κύπρου

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24 (1)

                  163 479 892,24

                  Banque centrale du Luxembourg

                  100 776 863,74

                  117 640 617,24

                  16 863 753,50

                  Bank Ċentrali ta’ Malta / Central Bank of Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  Σύνολο (2)

                  40 309 644 424,48

                  40 553 154 707,06

                  243 510 282,58

         (1)  Μεταβιβαστέο κατά τις ημερομηνίες που θέτει η απόφαση ΕΚΤ/2013/53, της 31ης Δεκεμβρίου 2013, σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξοικειωμένους προς αυτά λογαριασμούς της Ευρωπαϊκής Κεντρικής Τράπεζας από τη Latvijas Banka.

         (2)  Λόγω στρογγυλοποίησης, τα σύνολα ενδέχεται να μην αντιστοιχούν στο άθροισμα των επιμέρους αναγραφόμενων ποσών.